Akademik Gövhər Baxşəliyeva: Azərbaycan tarixinin qırx ili ümummilli lider Heydər Əliyevin adı ilə bağlıdır - AZƏRTAC\nAkademik Gövhər Baxşəliyeva: Azərbaycan tarixinin qırx ili ümummilli lider Heydər Əliyevin adı ilə bağlıdır\nMayın 6-da AMEA-nın akademik Z.Bünyadov adına Şərqşünaslıq İnstitutunda Azərbaycan xalqının ümummilli lideri, müasir müstəqil Azərbaycan dövlətinin memarı və qurucusu Heydər Əliyevin anadan olmasının 99-cu ildönümünə həsr edilmiş tədbir keçirilib.\nBu barədə AZƏRTAC-a institutdan məlumat verilib. Bildirilib ki, tədbiri AMEA-nın vitse-prezidenti vəzifəsini icra edən, Şərqşünaslıq İnstitutunun baş direktoru akademik Gövhər Baxşəliyeva açaraq ulu öndər Heydər Əliyevin Azərbaycan xalqının tarixi inkişafında müstəsna xidmətlərindən danışıb: “Ümummilli lider Heydər Əliyev Azərbaycan tarixində müstəsna rolu olan şəxsiyyətdir. Azərbaycan tarixinin 40 ili ümummilli lider Heydər Əliyevin adı ilə bağlıdır. Ulu Öndər xalqımızın tarixinə böyük qurucu şəxsiyyət və xilaskar kimi düşüb. Onun həm sovet dövründə, həm də müstəqillik illərində Azərbaycan xalqına xidmətləri əvəzsizdir”.\nGövhər Baxşəliyeva müstəqil Azərbaycanın rəhbərliyinə xalqın tələbi ilə respublikanın ən çətin vaxtında gələn ulu öndər Heydər Əliyevin qısa müddətdə ölkədə ictimai-siyasi sabitliyə nail olduğunu deyib, dahi liderin xalqda gələcəyə böyük inam yaratdığını, qısa bir zamanda ölkəmizin yüksək iqtisadi inkişafının əsasını qoyduğunu bildirib.\nAkademik dahi şəxsiyyət Heydər Əliyevin ölkə həyatının bütün sahələrinə, o cümlədən elmə böyük diqqət yetirdiyini söyləyib. O, Ulu Öndərin hakimiyyətə qayıtdıqdan sonra, 1993-cü ildə məhz birinci görüşünü Elmlər Akademiyasında Azərbaycan ziyalıları ilə keçirdiyini söyləyib. Görkəmli dövlət xadimi Heydər Əliyevin həmin görüşdə dediyi “Elmlər Akademiyası Azərbaycan xalqının bir neçə nəsli tərəfindən yaradılmış milli sərvətidir, biz onu qoruyub yaşatmalıyıq” sözlərini xatırladıb.\nGövhər Baxşəliyeva bu gün də Ulu Öndərin siyasi kursunun Prezident İlham Əliyev tərəfindən layiqincə davam etdirildiyini diqqətə çatdırıb və ölkədə gedən nəhəng quruculuq işlərinin, gündən-günə güclənən iqtisadiyyatımızın, sürətlə abadlaşan və inkişaf edən şəhər və rayonlarımızın, mədəniyyətə, elmə, səhiyyəyə göstərilən əvəzsiz qayğının və işğal altında olan torpaqlarımızın 44 günlük müharibədə azad edilməsinin bunun əyani təsdiqi olduğunu bildirib.\nŞərqşünaslıq İnstitutunun Həmkarlar Təşkilatının sədri tarix üzrə fəlsəfə doktoru Sübhan Talıblı ümummilli lider Heydər Əliyevin prezidentliyi dövründə Azərbaycan Respublikasının xarici siyasətinin əsas vəzifə və istiqamətlərindən danışıb. O, Ulu Öndərin hakimiyyəti dövründə müstəqil Azərbaycan Respublikasının xarici siyasət kursunun başlıca vəzifələrinin ölkənin müstəqilliyini, suverenliyini, ərazi bütövlüyünü, təhlükəsizliyini qorumaq və bunları beynəlxalq təhlükəsizlik sistemi ilə əlaqələndirmək, mənafeyi Azərbaycanın milli və dövlətçilik maraqları ilə uyğun gələn ölkələrlə daha sıx əməkdaşlıq, müttəfiqlik etmək, bu imkanlardan istifadə edərək beynəlxalq sistemdə mövqeyini möhkəmləndirmək, xalqın mənafeyinə uyğun xarici iqtisadi siyasət yeritmək, ölkə iqtisadiyyatını beynəlxalq iqtisadi sistemdə təmsil etmək, xarici ölkələrlə elmi, mədəni, humanitar əlaqələr qurmaq və s. məsələlər olduğunu qeyd edib.\nİnstitutun Ərəb filologiyası şöbəsinin müdiri vəzifəsini icra edən filologiya üzrə fəlsəfə doktoru Xumar Ələkbərova deyib: “Ulu Öndər elə bir dahi şəxsiyyət olub ki, gücün ağılda, elmdə olduğunu daim önə çəkmişdir. Ümummilli lider Heydər Əliyev bütün fəaliyyəti dövründə elm, təhsil və mədəniyyətin inkişafına xüsusi qayğı ilə yanaşırdı. Bu dahi şəxsiyyət yaxşı bilirdi ki, Azərbaycanın tərəqqisinin yeganə yolu məhz xalqın yüksək səviyyədə təhsil almasında, maariflənməsində, fundamental və humanitar elmlərə mühüm əhəmiyyət verilməsindədir”.\nCənubi Azərbaycan şöbəsinin müdiri tarix üzrə fəlsəfə doktoru Səməd Bayramzadə dahi şəxsiyyət Heydər Əliyevin 1993-cü ildə yenidən hakimiyyətə gəlişinin Azərbaycan dövlətçiliyini xilas etməklə yanaşı, xalqımızın vahid ideologiya ətrafında birləşməsinin əsasını qoyduğunu bildirib. S.Bayramzadə qeyd edib ki, Ümummilli Liderin irəli sürdüyü milli ideya Azərbaycanın bütün vətəndaşlarını, dünya azərbaycanlılarını və Azərbaycana bağlı bütün insanları bir məqsəd, bir ideya ətrafında birləşdirə bildi.\nAZERTAG.AZ :Akademik Gövhər Baxşəliyeva: Azərbaycan tarixinin qırx ili ümummilli lider Heydər Əliyevin adı ilə bağlıdır


"Siyasi məhbus probleminə son qoyulmalıdır"- Rəsul Cəfərov » Toplum.tv Azərbaycanda özəl xəbərlər, araşdırmalar, təhlillər və müsahibələrin tək ünvanı\n13:05, 08 Mart 2019 (Cümə) 327\n"Siyasi məhbus probleminə son qoyulmalıdır"- Rəsul Cəfərov\nSosial şəbəkələrdə "HamısınıAzadEt” həştaqı ilə kampaniya başlayıb. Kampaniyanın məqsədi insanların diqqətini Azərbaycanda siyasi məhbus kimi tanınan şəxslərin həbsdən azad edilməsi məsələsinə yönəltməkdir. Kampaniyaya çoxsaylı insan qoşulub.\nHüquq müdafiəçisi kampaniyanın əsas çağırışının bütün siyasi məhbusların azad edilməsi və ölkədə siyasi məhbus probleminin köklü şəkildə həll olunması olduğunu deyib.\n"Azərbaycanda siyasi məhbus prrobleminə son qoyulmalıdır. Hökumətin son addımları, Mehman Hüseynovun müdafiəsi ilə bağlı insanların birliyi, siyasi və ümumi fəallıq bütün siyasi məhbusların azadlıqa buraxılması ilə bağlı bizə ümidlər verib. Hesab edirik ki, siyasi məhbusların azad edilməsi üçün ölkə daxilində çox yaxşı məqam yaranıb və biz bu məqamdan istifadə etməliyik.”\n"Bizim məqsədimiz odur ki, onlar siyasi məhbus məsələsinin həllinin bir qrup şəxsin deyil, bütövlükdə Azərbaycan vətəndaşlarının diqqətində olduğunu görsünlər. Biz kampaniyaya martın 6-da başlamışıq, artıq yüzlərlə insan qoşulub. Kampaniyaya yalnız siyasi şəxslər deyil, cəmiyyətin bütün qruplarına aid olanlar qoşulub. İnsanların sayı durmadan artmaqdadır,” o qeyd edib.\n"Problemin bütövlükdə həlli üşün isə ədalətli məhkəmə sistemi qurulmalı, media, toplaşmaq azadlığı və digər fundamental azadlıqlar bərpa edilməlidir,” Cəfərov deyib.\n"Bununla Azərbaycan hakimiyyəti nümayiş etdirər ki, siyasi məhbusların olmasında maraqlı deyil və bu istiqamətdə səhv addımlar atmış vəzifəli şəxsləri cəzalandırıb. Bu həm də mesaj olar ki, Azərbaycan haklimiyyəti insanları siyasi mövqeyinə görə hədəfə almayıb və bundan sonra da hədəfə almayacaq,” Cəfərov qeyd edib.


12 Noyabr 2017 - ONN MEDİA\nQubada sayğacın işinə maqnitlə müdaxilə ediblər – VİDEO\nQuba rayonunda sayğacın göstəricisinə müdaxilə edilib, elektrik xəttini ağacın içindən keçiriblər. ONN media-nın Xezerxeber.az-a istinadən məlumatına görə, Quba rayonunda elektrik enerjisindən istifadə qaydalarını pozaraq qeyri-qanuni, sayğacdan kənar qoşulmalara yol verən istehlakçılara qarşı yoxlamalar aparılıb. Rayonun İspik kəndində qayda pozanlar aşkarlanıb. Saygacdan kənar elektrik xətti çəkərək enerjidən istifadə ediblər. Yoxlamalar zamanı 9 qayda pozuntusu aşkar olunub. [...]\nNoyabr 12, 2017\tadmin CƏMİYYƏT, VİDEO QALEREYA\t0\nSürücülər üçün son 3 gün – 150 manat cərimə TƏHLÜKƏSİ + VİDEO\nAvtomobillərin yan şüşələrinə vurulan jalüzlərin istifadə müddətinin bitməsinə 3 gün qalıb. ONN media-nın Xezerxeber.az-a istinadən məlumatına görə, noyabrın 15-dən sonra avtomobillərin yan şüşələrində jalüz və görməni məhdudlaşdıran digər vasitlərdən istifadə edən sürücüləri 150 manatlıq cərimə gözləyir. Yol hərəkəti üzrə ekspert Ərşad Hüseynovun sözlərinə görə, bununla bağlı olan mövcud qanunvericiliyin beynəlxalq standartlara uyğunlaşdırılmasına ehtiyac var. Ərşad [...]\nQara sazın mahir ifaçısı\nƏdalət Məhəmmədəli oğlu Nəsibov (Dədə Ədalət) 27 yanvar 1939-cu ildəQazax rayonunda anadan olub. Azərbaycan aşıq sənətinin görkəmli simalarından biridir. Gənc yaşlarından saz ifası üzrə fitri istedada malik olub.İlk dərsini atası Məhəmmədəli kişidən alıb. Daha sonra Aşıq Ədalət NəsibovAşıq Ələsgərin qardaşı Məşədi Salehin nəvəsi Aşıq Əlinin yanında şəyirdlik edib. Xalq şairi Səməd Vurğun onun çalğısının vurğunu olub. “Qaytarma”, “Baş sarıtel”, “Ruhani”, “Yanıq Kərəm” və başqa saz havalarının bənzərsiz ifaçısıdır.Aşığa [...]\nNoyabr 12, 2017\tadmin KÖŞƏ YAZILARI, MƏDƏNİYYƏT\t0\n13 noyab Beynəlxalq Gözdən Əlillər Günüdür.\nONN media bildirir ki, 13 noyabr tarixi fransız pedaqoqu Valentin Qayuinin doğulduğu tarixdir. 1745-ci il noyabrın 13-də anadan olan Valentin Qayuin dünyada ilk dəfə öz hesabına gözdən əlillər üçün qabarıq şriftlər yaradıb. 1784-cü ildə isə o, öz evində görmə qüsuru olan işçilərin emalatxanası adlı məktəb açıb və ixtira etdiyi şriftlərdən istifadə etməklə onlara təlim keçib. [...]\nNoyabr 12, 2017\tadmin DÜNYA\t0\nXəzərdə yoxa çıxan balıqçıların cəsədləri tapıldı (YENİLƏNDİ)\nXəzərdə itkin düşmüş balıqçıların hər ikisinin meyiti tapılıb. ONN media FHN-ə istinadən xəbər verir ki, nazirliyin Böhran Vəziyyətlərində İdarəetmə Mərkəzinə daxil olmuş məlumata əsasən, 11 noyabr 2017-ci il tarixində Bakı şəhərinin Pirallahı rayonu ərazisindən balıq tutmaq məqsədilə qayıqla dənizə çıxmış və geri qayıtmamış Hüseynzadə Fikrət Hikmət oğlu və Qurbanov Sehran Gülbala oğlunun meyitləri Dövlət Neft Şirkətinin [...]\nNoyabr 12, 2017\tadmin HADİSƏ\t0\nÇayda qayıq batdı: 14 ölü – VİDEO\nHindistanın Andxra-Pradeş ştatında Krişna çayında qayıq batıb. ONN media “RİA Novosti”yə istinadən xəbər verir ki, nəticədə ən azı 14 nəfər ölüb. 10 nəfər itkin düşüb. Qayıqda 40 nəfərin olduğu bildirilir. Hadisənin baş vermə səbəbi kimi qayığın həddən artıq yüklənməsi göstərilir. Qayığın tutumu 20 nəfərlik olub. [...]\nNoyabr 12, 2017\tadmin HADİSƏ, VİDEO QALEREYA\t0\n5 nazirlik ləğv ediləcək\nONN media AZƏRTACın məlumatına əsasən bildirir ki, Gürcüstan hökumətinin tərkibində struktur dəyişiklikləri aparılacaq. Hazırda fəaliyyət göstərən 18 nazirlikdən 5-i ləğv olunacaq. Dəyişikliklər nəticəsində İqtisadiyyat ilə Energetika, Mədəniyyət ilə İdman, Kənd Təsərrüfatı ilə Ətraf Mühit nazirlikləri birləşdiriləcək. Bundan başqa, Avropa və Avroatlantik inteqrasiya məsələləri üzrə dövlət nazirinin vəzifəsi ləğv olunacaq və bu struktur Xarici İşlər Nazirliyinə birləşdiriləcək. [...]\n“Al-Monitor” saytı: İran Azərbaycanı seçir\nONN media bildirir ki, AZƏRTAC-ın xüsusi müxbiri Rabil Kətanovun məlumatına əsasən İranda fəaliyyət göstərən ingilis dilli “Al-Monitor” saytında bu ölkə ilə Azərbaycan arasında münasibətlərin inkişafından bəhs edən “İran Azərbaycanı seçir” sərlövhəli məqalə dərc olunub. Məqalədə qeyd olunur ki, prezidentlər İlham Əliyev və Həsən Ruhani siyasi iradə nümayiş etdirərək iki ölkə arasında əlaqələrin inkişafına nail olublar. Vurğulanır ki, [...]\nNoyabr 12, 2017\tadmin SİYASƏT\t0\nBu gün DÇ-2018-in seçmə mərhələsinin Avropa zonasında pley-off mərhələsinin cavab oyunlarına start veriləcək. ONN media xəbər verir ki, İsveçrə yığması ilk oyunda səfərdə minimal hesabla məğlub etdiyi Şimali İrlandiya millisini qəbul edəcək. İrlandlar mundiala vəsiqə qazanmaq üçün səfər oyunundan mütləq qələbə ilə ayrılmalıdır. İsveçrəlilərə isə doğma meydanda heç-heçə də sərf edir. Günün digər oyununda isə Xorvatiya [...]\nNoyabr 12, 2017\tadmin İDMAN\t0\nBit bazarından aldığı şifonerdən sərvət çıxdı – FOTOLAR\nAmerikalı Emil Knodell köhnə əşyalar satılan bazarlardan ucuz əşyalar almaq həvəskarıdır. ONN media xəbər verir ki, 67 yaşlı amerikalı Texasın Bellville qəsəbəsində köhnə əşyalar satılan bit bazarı açıldığını eşdib Emil ora yollanır. Qoz ağacından hazırlanmış 125 illik şifoner onun diqqətini cəlb edir. Şifoneri 100 dollara alan Emil əşyanı maşınına yükləyəndə içindən səs gəldiyini eşidir. Şifeniri diqqətlə [...]\nNoyabr 12, 2017\tadmin MARAQLI\t0


Meta-dünyanın ən sürətli süni intellekt kompüterini yaradır – Lightup.az\nFacebook-un Metaverse kainatını qurmağa kömək edəcək güclü Süni İntellekt (AI) kompüteri 2022-ci ilin ortalarına qədər hazır olacaq.\nMeta-nın məlumatına görə, süni intellekt tədqiqatı üzrə superkompüter (RSC) adlandırılan yeni superkompüter 2022-ci ilin ortalarına qədər tam olaraq hazır olduqda dünyanın ən sürətli superkompüteri olacaq. RSC hazırda 760 Nvidia DGX A100 sisteminə və cəmi 6080 GPU-ya malikdir. Meta hesab edir ki, hazırkı versiya artıq planetin ən sürətli AI superkompüterləri arasındadır. İlkin etalonlara əsaslanaraq, o iddia edir ki, RSC kompüter görmə əsaslı iş axınlarını 20 dəfəyə qədər, Nvidia Kütləvi Kommunikasiya Kitabxanası isə şirkətin köhnə quruluşundan doqquz dəfə daha sürətli işlədə bilər.\nRSC növbəti əsas hesablama platforması olan metaməlumatların saxlanması üçün texnologiyanın qurulmasına yol açacaq.\nMeta-nın məhsulun idarə edilməsi üzrə direktoru Kevin Li və süni intellekt tədqiqatının proqram mühəndisi Şubho Senqupta bildirib ki, yeni superkompüter artıq qismən işləyir, lakin bu ilin ortalarına qədər tam şəkildə hazır olacaq.\nBu il Meta RSC-də GPU-ların sayını 16 000-ə çatdırmağı planlaşdırır. Onun sözlərinə görə, bu, süni intellekt üzrə təlim performansını 2,5 dəfədən çox artıracaq. 2020-ci ilin əvvəlində layihə üzərində işə başlayan şirkət RSC-dən süni intellekt modellərini bir ekzabayta qədər verilənlər bazasında öyrətməyi istəmişdir. Bu, 36.000 illik yüksək keyfiyyətli videoya bərabərdir.\nGələcəkdə sosial media platformasına virtual reallıq (VR) və əlavə reallıq (AR) qulaqlıqları və smart eynəklərdən istifadə etməklə metadata bazasından daxil olmaq mümkün olacaq.\nMeta-ya görə, RSC tədqiqatçılarına yüzlərlə fərqli dildə işləyə bilən, yeni AR alətləri hazırlaya bilən və mətn, şəkillər və videonu eyni vaxtda problemsiz təhlil edə bilən daha yaxşı süni intellekt modelləri yaratmağa kömək edəcək.\nBu, metadatada hər biri fərqli dildə danışan insanların böyük qruplarına real vaxt rejimində səsli tərcümələr təmin edə bilən yeni AI sistemlərinə imkan verəcək.


Bərdədə icra hakimiyyəti hesabat verdi - FOTOLAR » BolgeXeber.Com -Bölgələrdən xəbəriniz olsun!\nBolgeXeber.Com » Xəbərlər » Bərdədə icra hakimiyyəti hesabat verdi - FOTOLAR\nBərdədə icra hakimiyyəti hesabat verdi - FOTOLAR\nOxunub: 2 871 Yığıncaq müzakirə edilən məsələ ilə əlaqədar müvafiq qərar qəbul etmişdir\nAzərbaycan Respublikası Prezidenti cənab İlham Əliyevin sədrliyi ilə Nazirlər Kabinetinin 2015-ci ilin sosial-iqtisadi inkişafının yekunlarına və qarşıda duran vəzifələrə həsr olunmuş iclasındakı nitqindən irəli gələn məsələlər Bərdə Rayon İcra Hakimiyyəti başçısının hesabat yığıncağında da ətraflı müzakirə olunmuşdur.\nBolgexeber.com xəbər verir ki, yığıncaqda rayon İcra Hakimiyyətinin başçısı cənab Vidadi İsayev 2015-ci ildə rayonda görülmüş işlər və qarşıda duran vəzifələr barədə məruzə etmiş, məruzə ətrafında şəhər bələdiyyəsinin sədri Sadiq Xəlilov, Mrkəzi rayon xəstəxanasının baş həkimi Rəna Mustafayeva, “Qarabağ” cörək zavodunun direktoru Füzuli İsmayılov, rayon Polis şöbəsinin rəisi Hikmət Quliye çıxış etmişlər.\nÖtən il rayonda 36 hektar ərazini əhatə edən Heydər Əliyev adına park-bulvarının tikintisi davam etdirilmiş, park-bulvarda giriş arkası, 6 fontan, 2 süni göl, çay evi, mini idman meydançası, yay kinoteatrı, inzibati bina, asma körpü, avtomaşın dayanacağı tikilmişdir.\nÖtən il rayonda Qarabağ müharibəsi əlilləri və şəhid ailələri üçün 36 mənzilli yaşayış binasının tikintisi başa çatdırılaraq istifadəyə verilmiş, rayon Təhsil şöbəsinin, 1 saylı Uşaq Musiqi məktəbinin, Əmlak komitəsinin Reyestr xidmətnin rayon şöbəsinin, Toxumçuluq Müfəttişliyinin və Aqrokimya laboratoriyasının inzibati binalarının tiknitisi başa çatdırılmış, “Bərdə” türbəsinin bərpası, Mədəniyyət sarayının, Gənclər Evinin, məcburi köçkünlər üçün 588 ailəlik yeni yaşayış məhəlləsinin, “Avromed” MMC binasının, Qazaxlar, Nazırlı kənd , şəhər 7 saylı tam orta məktəblərin, “ASAN xidmət” Mərkəzinin, Mehdili kəndində müasir Yem zavodunun, tutumu 2000 ton olan soyuducu anbarın, Yol Polis xidmətinin müasir binasının tikintisi davam etdirilmiş, şəhər 2, 5,6 saylı tam orta məktəblərin əsaslı təmirinə başlanmış, Türkmən kənd tam orta məktəbin tikintisi, Mollaisalar-Bayramlı-Mollaəhmədli-Sərkarlar avtomobil yolunun əsaslı təmiri üçün tədbirlər görülmüşdür.\nÖtən il rayonda 303.1 milyon manatlıq ümumi məhsul, o cümlədən12.2 milyon manat dəyərində sənaye, 139,8 milyon manatlıq kənd təsərrüfatı məhsulu istehsal edilmişdir. İl ərzində sənaye məhsulu istehsalı 9,4 faiz,kənd təsərrüfatı məhsulu istehsalı 8,1 faiz,, nəqliyyat və anbar təsərrüfatı 5,8 faiz, informasiya və rabitə xidmətləri 27,8 faiz, ticarət xidmətləri 17,7 faiz, iaşə xidmətləri 15,6 faiz, pullu xidmətlər 28,7 faiz Bütün mənbələr hesabına ümumi sahəsi 35,1 min kv.metr yaşayış sahəsi tikilib istifadəyə verilmişdir.Rayon büdcəsinin yerli gəlirləri proqnozuna 2014-cü il ərzində 99,9 faiz, xərcləri proqnozuna 97,9 faiz əməl edilmişdir. Bütün zəruri xərclər icra edilmişdir. Həyata keçirilmiş kompleks tədbirlər nəticəsində il ərzində 4321 yeni iş yerləri açılmışdır ki, bunun da 1981-i daimi iş yerləridir. Yeni açılmış iş yerlərinin 10-u yeni yardılmış müəssisə və təşkilatlarda, 1971-i fiziki şəxslərdə, 2340-ı digər layihələrin həyata keçirilməsində yaradılmışdır. Dövlət Proqramları qəbul olunandan indiyədək 25574 yeni iş yerləri açılmışdır ki, bunun da 12773-ü daimi iş yerləridir.Hesabat yığıncağında Millət vəkilləri Gövhər Baxşalıyeva, Zahid oruc, Prezident Administrasiyasının məsul işçisi Əflatun Rufiyev çıxış etmişlər.\nYığıncaq müzakirə edilən məsələ ilə əlaqədar müvafiq qərar qəbul etmişdir.Sonda yiğincaq iştirakçıları Azərbaycan Respublikasının Prezidenti cənab İlham Əliyevə müraciət qəbul etmişlər.


“Heç kəs zəmanət verə bilməz ki, Ermənistan yenidən təcavüzkarlıq siyasəti ilə çıxış etməyəcək” - Azinforum.az İnformasiya Portalı\nAna səhifə / Siyasət / “Heç kəs zəmanət verə bilməz ki, Ermənistan yenidən təcavüzkarlıq siyasəti ilə çıxış etməyəcək”\n“Heç kəs zəmanət verə bilməz ki, Ermənistan yenidən təcavüzkarlıq siyasəti ilə çıxış etməyəcək”\n“İndi gələn ilin büdcəsi müzakirə olunur. Mənim təşəbbüsümlə hərbi xərclər artırılır. İlk növbədə, ona görə ki, müharibə zamanı biz bir çox silah-sursatdan istifadə etdik, onları bərpa etmək lazımdır. Eyni zamanda, müasir texnikanın bundan sonra da alınması nəzərdə tutulur”.\nBunu Prezident İlham Əliyev Qubadlı rayonuna səfəri zamanı etdiyi çıxışında deyib.\nDövlət başçısı deyib ki, bundan sonra da ordumuzun müasirləşdirilməsi, onun döyüş potensialı, peşəkarlığı daim diqqət mərkəzində olacaq: “Biz Qələbə qazanmışıq, düşməni torpaqlarımızdan qovmuşuq. Amma heç kim təminat verə bilməz ki, bir neçə ildən sonra erməni faşizmi yenə baş qaldırmayacaq. Ona görə Azərbaycan dövləti həmişə güclü olmalıdır. Azərbaycan dövlətinin həmişə güclü ordusu olmalıdır. Biz gücümüzü bilirik. Dünya da bizim gücümüzü bilir. Biz öz torpağımızda yaşamalıyıq, yaşayacağıq, düşməni öz torpağımızdan qovmuşuq, bütün bu bölgəni bərpa edəcəyik”.\nMəlumat üçün qeyd edək ki, gələn il Azərbaycanın dövlət büdcəsində müdafiə və milli təhlükəsizlik sahəsinə ayrılacaq vəsaitin həcmi büdcə xərclərinin 15,3 faizini və ya 3 milyard 954 milyon manat (2 milyard 326 milyon dollar) təşkil edəcək.\nBütün bu deyilənlərin fonunda, hərbi xərclərin artırılması ilə bağlı ölkə başçısının arqumentlərini ekspertlər necə dəyərləndirirlər?\nMəsələyə münasibət bildirən İrəvan Azadlıq Təşkilatının sədri Təbriz Musayev hərbi xərclərin artırılmasının tərəfdarı olduğunu bildirdi: “Nəzərə almaq lazımdır ki, 44 günlük müharibədə çoxlu silah istifadə edildi. Azərbaycan 20 ildən çox idi ordunun gücünü artırırdı. Neft gəlirləri ölkəyə gələndən sonra müdafiə gücünün artırılmasına, müasir silahların alınmasına büdcədən daha çox vəsait yönəldildi. Bu da öz bəhrəsini verdi. Məlum olduğu kimi, sentyabrın 27-də başlayan hərbi əməliyyatlar nəticəsində işğal altında olan ərazilərin böyük bir hissəsi azad edildi. Ötən illər ərzində orduya göstərilən diqqət, yönəldilən vəsaitlər səmərəli nəticə verdi. Müharibədə alınan silahların bir hissəsinin istifadə edildiyini nəzərə alsaq, təbii ki, onların yeri doldurulmalıdır. Bu baxımdan hərbi və müdafiə xərclərinin artırılması zəruridir. Bununla yanaşı, Azərbaycan hər zaman müasir silahların alınmasına xüsusi önəm verməlidir. Bunu şərtləndirən bir sıra faktorlar var. Məsələ ondadır ki, Azərbaycan çox həssas bir geosiyasi məkanda yerləşir. Nəzərə almaq lazımdır ki, bir sıra böyük dövlətlərin Cənubi Qafqazda maraqları toqquşur. Eyni zamanda, heç kəs zəmanət verə bilməz ki, Ermənistan haçansa yenidən təcavüzkarlıq siyasəti ilə çıxış etməyəcək. Bütün bunlardan çıxış edərək müasir silahların alınması və bu minvalla ölkənin müdafiə qüdrətinin zamanın tələblərinə uyğun gücləndirilməsi vacibdir. O baxımdan hesab edirəm ki, Prezidentin sözügedən məsələdə ortaya qoyduğu mövqe tamamilə məntiqlidir”.\nEkspert hesab edir ki, ölkəmiz istənilən təhdidə hazır olmalıdır. (Bakı-Xəbər)\nÖncəki Paşinyan istefa verə biləcəyini açıqladı\nNövbəti Mayis Bərxudarov bir gündə 3 medala layiq görüldü


Xaricilərə ev satışı artıb\nXaricilərə ev satışı artıb - TÜRKİYƏDƏ\n20.10.2018 İnşaat və Əmlak\nXarici vətəndaşlara ev satışı sentyabr ayında ötən ilin eyni dövrü ilə müqayisədə 151,1% artaraq 5615-ə yüksəlib.\n"Kommersant.az" dünya mediasına istinadən xəbər verir ki, Türkiyə Statistika Komitəsinin yaydığı məlumata görə, xarici vətəndaşlara ev satışı 5 mini ötüb. Belə ki, bu rəqəm sentyabr ayında ötən ilin eyni dövrü ilə müqayisədə 151,1% artaraq 5615-ə yüksəlib. Qeyd edilir ki, 2017-ci ilin sentyabr ayın xaricilərə 2236 ev satılmışdı.\nBu ilin 9 ayında xaricilərə əmlak satışı, keçən ilin eyni dönəmi ilə müqayisə edildikdə isə 58,5% artımla 24 min 155-ə yüksəlib. Ötən ilin 12 ayında satılan əmlak sayının 22 min 234 olduğu nəzərə alınaraq, 2018-ci ilin 12 ayında bu rəqəmin 30 mini ötəcəyi proqnozlaşdırılır.\nSatılan hər 10 evdən 5-i İstanbul və Antalya şəhərlərindədir\nXaricilərin əmlak alışında ən çox üstünlük verdikləri şəhərlər İstanbul və Antalyadır. Belə ki, bu ilin 9 ayında xaricilərə İstanbulda 7895 ev satılıb. Arıdıcıl olaraq 5237 ev Antalyada, 1719 ev Bursada, 1321 ev Yalovada, 1212 ev Ankarada, 1034 ev isə Trabzonda satılıb.\nTürkiyədə ən çox ev alan iraklılardır\nXaricilərə satılan evlərin statistikasına görə, ən çox alıcı iraklılardır. Bu dönəmdə iraklılara 1351 ev satılıb ki, bu da xaricilərə ev satışının 20%-ni təşkil edir.\nSadəcə sentyabr ayında 538 ev iranlılara, 360 ev ruslara, 312 ev ərəblərə, 299 ev isə almanlara satılıb.\nƏn məsləhətli hotellər hansılardır? - TOP-15


DÖVRÜN MÜCAHİD QADINLARI | | Səhifə 2\n“Müsəlman qadın dünyapərəstlərlə müqayisə edilməyəcək qədər azaddır.\nTam əks dünyagörüşünə sahib və azadlığı Allahı və dinini inkar etməkdə görən dünyapərəstlər isə həqiqi əsarət altında yaşayanlardır, çünki onlar həyatını Allahın rizasına görə deyil, qulun rizasına görə qururlar. Beləcə, qadını ticari bir mal, cinsi bir vasitə olaraq görən cahil bir cəmiyyətin içərisində yaşayır və bu cəmiyyətin sapqın əxlaq anlayışının gətirdiyi bütün təzyiq və məhdudiyyətləri öz üzərlərində hiss edirlər. Elə əsl əsarət də budur”. (Gülay Pınarbaşı)\nGülay Pınarbaşı 1969-cu ildə Konyada anadan olmuşdur. İlk və orta təhsilini orada almış, məktəbi bitirdikdən sonra Ankara Tibb Məktəbinə daxil olmuşdur. 1989-cu ildə manekençilik etməyə başlamış, 1990-cı ildə “Miss Globe Türkiyə Gözəli” müsabiqəsinin qalibi olmuşdur. Bu illər ərzində bir neçə filmdə baş rolda çəkilmişdir.\nGülay Pınarbaşı gözəl idi, şöhrətli idi və ən əsası manekençi idi. Bəlkə də, bəzi qız və xanımların həsrətini çəkdiyi və həsəd apardığı bir həyat tərzi sürürdü.\nHəyatının baharında idi Gülay, bütün gənc qızlar kimi… Amma o, hər yazın payız və qışa dəyişdiyini anlayırdı. Gəncliyin əbədi olmadığını dərk edirdi. Və nəhayət, gəncliyini əbədiləşdirmək arzusu onu bütün bu ruh əzici işıqların altından alıb imanın nurlu dünyasına köçürür. O, Bədiüzzamanın “Gənclik nə qədər yaz çiçəyinə bənzəsə də, arxasında növbədə qurumuş qış çiçəyi kimi qocalıq dayanır” sözləri ilə sanki yuxudan oyanırmış kimi oyanır. Oyanır və saxta alqışlara, aldadıcı işıqlara, podiumlara geri dönməmək şərti ilə əlvida edir.\nPınarbaşı baharı solmadan, ələmsiz ləzzətə, kədərsiz sevincə və daimi səadətə qovuşan xoşbəxtlərdən olur.\nHəyatındakı bu dəyişiklikləri belə izah edir: “Bir çox gəncimizin bu tip bir həyat tərzinə həvəs göstərdiyini bilirik. Ancaq əslində cahiliyyə cəmiyyətinin tipik bir nümunəsini özündə cəmləşdirən bu tip həyat tərzi, bütün bər-bəzəyi və rəngli görünüşünə baxmayaraq insanları fəlakətə atan bir quruluşu təmsil edir, çünki axirəti üçün, cənnəti üçün heç bir iş görmədiyi kimi, gəncliklərini, enerjilərini və sağlamlıqlarını boş yerə sərf edən bu insanlar Allah qatında böyük bir məsuliyyət daşıyırlar. Quran ayəsinin dili ilə desək, boş və dəyərsiz şeylər qarşılığında ağır bir günü geridə qoyurlar. İnsan axirəti, etdiyi hər şeyin hesabını verəcəyi həqiqətini dərk etdiyi zaman təbii olaraq həyatını da bu böyük həqiqətə uyğun olaraq qurmaq ehtiyacını hiss edir”.\nİslami dəyərləri öyrənməyə başladıqdan sonra Pınarbaşı bir müddət biliklərini təkmilləşdirir, müxtəlif alimlərin əsərlərini oxuyur və bundan sonra Allah rizası üçün nə isə bir iş görmək qərarına gəlir. Öyrəndiklərini və bildiklərini başqaları ilə bölüşmək istəyir. Beləliklə də, yazıçılığa başlayır. 1993-cü ildən etibarən “Vakit” qəzetində məqalələr çap etdirir. Həmin dövrdə Türkiyənin yaşadığı sıxıntılı vəziyyətdən qurtulmasının siyasi olaraq “Rifah Partiyası”nın sıralarında mümkün ola biləcəyinə, eyni zamanda bütün həyatını mübarizəyə həsr etmiş, bu yolda böyük xidmətlər göstərmiş Nəcməddin Ərbakanın səmimiyyətinə inanaraq 1994-cü ildə “Rifah Partiyası”na üzv olur. “Rifah Partiyası”na xidmət etməyin daha faydalı olmasına səmimi qəlbdən inanır.\nDinsiz ideologiyalara qarşı mübarizəni və İslam əxlaqını insanlara çatdırmağı öz qarşısına məqsəd qoyan Gülay Pınarbaşı qəzet və jurnallarda, şəxsi saytında müxtəlif məqalələr yazır, bundan əlavə bir çox kitablar nəşr etdirir.\nHal-hazırda ədəbi yaradıcılıqla məşğul olan söz ustası, yazıçı “Milli Qazete”də, “Məktub”, “Gənc Birikim”, “Anadolu Gənclik” kimi jurnallarda müxtəlif məqalələr dərc etdirir və daim dövri mətbuatda öz yazıları ilə çıxış edir.\n80. 278 Giriş


BAYRAMİ ALLAHVERDİ-75 – DODO qəzeti\nDİL TƏBRİK ZİYALILARIMIZ\nImruj TolIşi patriotə merdondə qıləy bıə Bayrami Allahverdi Əğərizo zoə 75 sin təmom beydə. Kiye Bayrami Allahverdi? Im şəxsi əslədə bə hiç təğdimoti ehtiyoc nişe, əmmo əmə iyənən ıştə nomış bə Tolışi ədəbiyyoti tarix de ğızılə hərfonış həkk kardə ım şəxsiyətiku nıvışte bəştə ğarz zıneydəmon.\n1946-nə sori avqustə manqi 8-də Masəlli rəyoni Mədo (Mahmudavar) diyədə çı diy sıxandəvardə merdonədə bıə Əğərizo kədə qıləy zoə toyfə bə dınyo oməy. Dıminə dınyo canqo yarəjə oqardə, de çəliki nəvə Əğərizo dim bısoroən ıştən ıştəndə bı dıjdi xıyzoni ehdəo ome həxədə bə dumot şe. Xıdo votışe çı korpə nomış Allahverdi noşe. Rujon i yəndı əvəz karde-karde bə manqon peqardin, manqon bə soron Allahverdi bə şəş sin rəsəy. 1954-nə sori Mədo diy miyonə məktəbi iminə sinif şe. Miyonə məktəbış deqıləy hərisəti, deqıləy həvəsi handeşe. Allaverdi məktəbədə iminə be. Çəy şikil tosə məktəbi oroxniye şərəfinə lohvhədə ehaştə beydə. Allahverdi cəmi dıqlə 4 əmandəyon həmmə 5 bıə atestati 1965-nə sori məktəbi həmmə ədəbi bədi tədbiron təşkil bıkə həmən fəol uzv beydə. 1965-nə sori ıştə sənədon bə BDU tiloloqiyə fakultə doydə. Bayrami imtahanon de çokə ğıyməton doydə ıştə Masəlli, ıştə Mədo, ıştə xıyzoni bə şoy-şoy ğərğ kardə. Miyonə məktəbədə handə devronədə bəşeri, bəsənəti yolə həvəs nişo doə Allahverdi hakənə bə nunəkıle boştə çiçonsə ənıvışti, peşo ənçəx şeiron bə har kəsi xoş omeyro Mədo məktəbi şair nom çəy səpe ebıryə bıəbe. 1970-nə sori universiteti sə kardə, de təyinati bə Ostoro Arçon (Ərçivon) diy təyin beydə. Həm deştə miəlliməti, həmən deştə ofomonəti məşğul beydə.\nJıqo, Ostoro Arçon, Şiyəkon (1970-1974). Masallu Ulimi Ruyəkəno 1974-1979)\nMədo miyonə məktəbədə (1979-2011) de tədrisi məşğul beydə. Bayrami devri mətbuatədə 1960-nə soronku bə ımrujnə ruji deştə məxsusi imza dərc beydə. Həm bə tırki həmən bə tolışi nıvıştə.\nŞair, ənıvışt, ədəbiyyotşunas, tənğıdəvon, peəqordon, nasir, filoloq, zıvonşunas təki həm tırki poeziyaədə, həmən Tolışə ədəbiyotədə ıştə vırəş hıste.\nBə şairi ofyəmoni nəzə səğandeədə əy bənə qıləy folokloristi çanə bə Tolışi adət-ənənon bənd bey vindeydəmon. Çəy ofeyəmoni çəşəvə dəvoneədə əy bənə mehibbəti, peymoni şairi vindəmon, çəy bə vətəni, bə bandon, bə vişon peğandə şeiron handeədə çəy çanə bəştə eli, bəştə obə, bəştə Tolışi bənd be şoyd beydəmon. Çəy tərcumon handeədə əy bənə qıləy yolə zıvonşunasi vindeydəmon.\nBayrami çı M.Ə.Sabiri şeiron mıkəmməl qıləy şikilədə bə tolışiş peqordınəşe.\nMillət çoknə koç-koç bedə-bıbu çı kom heste?\nBə deşmeni mıhtoc bedə-bıbo çı kom heste?\nTəki az si bıbom de biqonon hiç kom ni,\nDınyo həmə toroc bedə bıbu çı kom hıste?\nŞair de peqordonəyon dahi Sabiri bə tolışə ədəbiyyot vardə, çəy bo ımrujnəruji nıvıştə bıə satiron təbliğ kardə.Tolışi peqordonə sənətdə ən dıjdə koən bə Bayrami Allahverdi oide, jıqo ki əy Tolışi tarixi ədəbiyyotdə məxsusi vırəş bıə “Əxbərnomə”ş bəcəmə moə zıvon peqordınəşe.\nÇəy mehibbətə şeiron handeədə şairi çanə bə mehibbəti, bə əhd peymoni ğıymət doy vindəmon.\nBə seyron beşəm\nZanbul bə kəşəm\nHa kinə məşi\nŞairi vətən pərvər rufədə nıvıştə şeron handqeədə çəy çanə bəştə xəlği, bəştə milləti, bəştə Azərboyconi bənd be şoyd bedəmon.\nVəhişte jinton penton\nHavzə sinəş sınbıle\nBandə diməş sə vıle\nŞairi bə ğələm sə əlolon, rubaiyon handeədə çəy canə bə tolışi folklori bələd be vindəmon. Şairi nıvıştə mərsiyon handeədə cəy çanədə dıli sof qıləy şəxs təki bəştə dini bəştə mənaviyyoti sodiğ mande şoyd beydəmon.\nBə tolışi həmən bə tırki nıvıştə Bayrami xoşbəxtəti əve ki, tırkə ədəbi auditoriyə əy ğəbul kardən handən ğıymət doydən. Usdod, şair, nasir, ənıvışt, publisist, foloklorist, ədəbiyyotşunas, linqivist Bayrami Allahverdi həxədə vey nıvışte bəbe. Çəmə nıvıştəyon sadəcə i tıləye.\nƏmənən fırsəti bə fot nıda ım yolə şəxsiytəti de təvəlludə ruji təbrik kardəmon, orzu kardəm ruj ə ruj bıbu çəy 100 sini ğeyd bıkəmon.\n,, Zizə ” ədəbi məclisi rəhbər\nGənc tədqiqatçının uğurlu kitabı


İran Britaniya gəmisinin ekipaj üzvlərini azadlığa buraxıb\n16:17 04-09-2019 | 665\nİran Böyük Britaniyaya məxsus “Stena Impero” adlı gəminin həbs etdiyi 7 nəfər ekipaj üzvünü azadlığa buraxıb.\nYeniAvropa xəbər verir ki, bu barədə məlumatı İranın Xarici İşlər Nazirliyinin rəsmi nümayəndəsi Abbas Müsəvi yayıb. O bildirib ki, həyata keçirilən bəzi araşdırmalardan sonra ekipaj üzvləri azad edilib. Azad olunanlar İran ərazisini tərk edə bilərlər.\nAzad edilənlərin 3 nəfəri Rusiya vətəndaşıdır. Onlar müqavilə əsasında Britaniyaya məxsus gəmidə çalışırlar.\nRusiyanın İrandakı səfirliyi məlumatı təsdiqləyib. Səfirliyin açıqlamasında bildirilib ki, Rusiya vətəndaşlarının azad edilməsi haqqında İran tərəfi ilə danışıqlar aparılıb. Lakin azad olduqdan sonra onlar səfirliyə gəlməyiblər. Hazırda səfirlik onların harada olmasını müəyyən etməyə çalışır.\nXatırladaq ki, İranın “Adrian Dara” adlı neft tankeri Hibraltarda Britaniya tərəfindən həbs edildikdən sonra İran da Fars körfəzi ölkələrindən neft daşıyaraq Hörmüz boğazından keçərək Britaniya gəmisini həbs etmişdi. ABŞ-ın təkidlərinə baxmayaraq Britaniya məhkəməsi İran tankerini azad etdi. Lakin İran hələlik Britaniya gəmisini azad etməyib. Sadəcə olaraq 7 nəfər ekipaj üzvünü azadlığa buraxıb.\nAbbas Müsəvi bildirib ki, məhkəmə araşdırması tam başa çatdıqdan sonra Britaniya gəmisinin azadlığa buraxılıb-buraxılmaması haqqında qərar veriləcək.


Azərbaycan və Özbəkistan arasında birbaşa aviareyslərin sayı artırıla bilər – Boyukmillet.com\nHome » Turizm » Azərbaycan və Özbəkistan arasında birbaşa aviareyslərin sayı artırıla bilər\n23 May 2022 Turizm\nAzərbaycanla Özbəkistan arasında qarşılıqlı turizm əlaqələrinin inkişafı, birgə turizm marşrutlarının hazırlanması və turistik səfərlərin sayının artırılması məsələləri Dövlət Turizm Agentliyinin sədri Fuad Nağıyevlə Özbəkistanın Baş Nazirinin müavini, Turizm və mədəni irs naziri Əziz Abduxakimov arasında bu gün keçirilmiş görüşdə müzakirə olunub.\nBoyukmillet.com xəbər verir ki, görüş Şamaxıda keçirilən Türk Dövlətləri Təşkilatının turizm nazirlərinin 7-ci görüşü çərçivəsində baş tutub. F.Nağıyev Ə.Abduxakimova işğaldan azad olunan ərazilərin turizm potensialı, hazırlanan layihələr və həyata keçirilən işlər haqqında ətraflı məlumat verib. Özbək nazir ölkəsinin Azərbaycanla turizm əlaqələrinin inkişafında maraqlı olduğunu, tərəflər arasında təcrübə mübadiləsinin aparılmasının, turizm şirkətləri arasında əməkdaşlığın təşkili və aviauçuşların sayının artırılması məsələlərinin önəmini vurğulayıb.\nPrevious Sahibə Qafarova Estoniya parlamentinin spikeri ilə görüşüb\nNext Azərbaycan-Qazaxıstan münasibətlərinin qurulmasının 30 illiyinə həsr olunmuş tədbir keçirilib\nBu gün İslam Əməkdaşlığı Təşkilatına (İƏT) üzv olan ölkələrin nümayəndələri işğaldan azad olunmuş ərazilərə səfər …


Fransız jurnalı Ərdoğanı “diktator” adlandırdı\nFransanın “Le Point” qabığında Rəcəb Tayyib Ərdoğan diktator adlandırılıb. Xarici KİV xəbər verir ki, hadisədən sonra Fransadakı Ərdoğan tərəfdarları jurnalın əməkdaşlarını hədələyib. Buna cavab olaraq ölkənin dövlət başçısı Emmanuel Makron mətbuata qarşı təzyiqin hər bir halda yolverilməz olduğunu bildirib.\nMakron “ Tvitter” hesabından verdiyi aıqlamada qeyd edib ki, mətbuat hər bir halda təmamilə azaddır. Onun azadlığına mane olmağın özü elə diktatorluqdur: “Bir jurnalımız Ərdoğana diktator deyib. Biz hər şeyi bilirik. Millət və günahsız xalq olub-bitənləri başa düşür. Türkiyənin sizdən tap.ırıq alfığı günlər geridə qalıb. Diktatorluqla günahlandırıldığınızı deyərək özünüzü “təmiz”ə çıxara bilməzsiniz”.\n“Le Point” jurnalından verilən açıqlamada bildirilir ki, Ərdoğan tərəfdarları bir neçə bölgədə jurnaln fəaliyyətini dayandırmmağa çalışıb. Bir həftə ərzində onlara qarşı təhqir, böhtan, təhdid və baçşqa yollarla mətbuat azadlığı qanunlara zidd olan hərəkətlərə yol veriblər.(Modern.az)


Bakı Rusiya – Səudiyyə Ərəbistanı – İran üçbucağında… – KAFKASSAM – Kafkasya Stratejik Araştırmalar Merkezi\nSəudiyyə Ərəbistanın formalaşdırmağa çalışdığı “ərəb NATO”su və ya “İslam NATO”su Azərbaycanın siyasi və ekspert dairələrində ən çox müzakirə olunan mövzulardandır. Çünki “İslam NATO”suna Azərbaycanın da dəvət edildiyinə dair xəbərlərin sayı çoxalır. Azərbaycandan başqa qeyri-ərəb ölkələrindən Türkiyə, Pakistan, İndoneziya və Qazaxıstan da yeni birliyə dəvətlidirlər.\nMayın 22-də Ər-Riyadda “Ərəb, İslam, Amerika” sammiti keçirildi. Sammitdə 40 dövlət başçısı iştirak edirdi. ABŞ prezidenti Donald Trampın sammitdə iştirakı tədbirə marağı artırdı.\nƏslində Donald Tramp Səudiyyə Ərəbistanına səfər etmiş və bu ölkə ilə 350 milyard dollarlıq saziş imzalamışdı. Buna baxmayaraq, Ər-Riyad Trampın iştirakı ilə İslam ölkələrinin liderləri ilə xüsusi toplantı keçirməkdə də maraqlı idi.\nBirincisi, Ağ Ev sahibinin toplantıda iştirakını təmin edən Ər-Riyad bu yolla gələcəkdə yaranacaq “İslam NATO”sunun Vaşinqton tərəfindən dəstəklənəcəyini göstərmək istəyirdi. Ər-Riyad üçün Amerikanın dəstəyi vacibdir. Səudiyyə Ərəbistanı ilə rekord məbləğdə saziş imzalayan Tramp isə Ər-Riyadın “İslam NATO”suna “yox” deyə bilməzdi.\nİkincisi, Ər-Riyad İranın bölgədəki fəallığından narazıdır, bunun qarşısını almaq yolları haqqında düşünür. Ona görə də Ər-Riyad özünə dost bildiyi ölkələrdən ibarət hərbi blok formalaşdırmaq istəyir.\nÜçüncüsü, Ər-Riyad yeni hərbi blok vasitəsilə İslam aləmində lider rolunu gücləndirmək istəyir.\nBuna baxmayaraq, Ər-Riyad hərbi blok məsələsində ehtiyatlıdır. Hadisələri qabaqlamaq istəmir. Məsələn, “Ərəb, İslam, Amerika” sammitində xüsusi olaraq yeni hərbi blok haqqında fikir mübadiləsi aparılmadı. Çünki, əgər Ər-Riyad bu sammitdə yeni hərbi blokun yaradılmasını qarşısına məqsəd qoysaydı, ən azı Azərbaycan, Qazaxıstan və Özbəkistanın dövlət başçıları bu toplantıya qatılmayacaqdılar. Çünki bu ölkələr Rusiya və İranla münasibətlərini gərginləşdirmək istəmirlər. Qazaxıstan Rusiya ilə birgə hərbi (Kollektiv Təhlükəsizlik Müqaviləsi Təşkilatı) blokdadır, Azərbaycan isə vaxtilə Qoşulmayanlar Hərəkatına üzv olmaqla hərbi bloklara qoşulmamaq siyasətinə üstünlük verdiyini göstərib.\nRusiyadan çox İran Səudiyyə Ərəbistanının fəallığından narahatdır. Tehran anlayır ki, Səudiyyə Ərəbistanının yeni təşəbbüsü İranın regional maraqlarını sıxışdırmaq məqsədi daşıyır. Səduyyə Ərəbistanı Tehranın Suriya, İraq, eləcə də Yəmən, Bəhreyn və Livanın daxili işlərinə qarışmasını istəmir. Digər tərəfdən Ər-Riyad Tehranın bölgədəki “Hezbollah” və “Həməs” kimi silahlı qruplaşmaları dəstəkləməsindən də narahatdır. Tehran Ər-Riyadın bölgədəki maraqlarını nəzərə almır. Buna görə də iki dövlət arasında münasibətlər getdikcə gərginləşir. Buna misal olaraq mayın 27-də İranın dini lideri Əli Xameneyinin Ramazan bayramının başlaması münasibətilə çıxışını göstərmək olar. O, bu çıxışında Səudiyyə Ərəbistanını ən sərt sözlərlə tənqid edib. Onun bəzi ifadələri tənqid çərçivəsini də aşır. Həmin çıxışdan bəzi tezislər deyilənlərə sübutdur:\n– “Amerika Səudiyyə Ərəbistanı “axmaq” rəhbərlərindən “sağmal inək” kimi istifadə edir”;\n– “Bu gün müsəlman cəmiyyətləri digər cəmiyyətlər kimi problemlərlə üz-üzə qalıb. İslam dünyasında bir qrup alçaq və nalayiq şəxslər müsəlman millətlərinin taleyini ələ alıblar. Bunun bariz nümunələrindən biri də Səudiyyə Ərəbistanı hökumətidir;\n– “Səudiyyə Ərəbistanı hökuməti, bu ölkənin milli sərvəti olan neft pullarını müsəlmanların və bu ölkə əhalisinin həyat səviyyəsini yaxşılaşdırmağa xərcləmək əvəzinə, onu öz şəxsi mənfəəti üçün kafirlərə təqdim edir”;\n– “Axmaqlar elə fikirləşirlər ki, bu kimi hərəkətlərlə və islam düşmənlərinə pul verib onlara yardım etməklə onların səmimiliyini cəlb edə biləcəklər. Halbuki belə bir səmimilik yoxdur. Amerikalıların özlərinin də bildirdiyi kimi, Səudiyyə hökuməti onlar üçün bir sağmal inəyə bənzəyir və onlar onun südünü sağırlar. Südü qurtarandan sonra da onu qurban edəcəklər”;\n– “Bunlar məhv edilməli və devrilməlidirlər. Bunun geci-tezi var. Lakin bu həm də möminlərdən və onların necə əməl etməsindən asılıdır. Əgər möminlər düzgün əməl etsələr, bu hadisə tezləşdirilə bilər”.\nSəudiyyə Ərəbistanı kral ailəsindən hələ ki, kimsə İranın dini liderinin bu ağır ittihamlarına reaksiya verməyib. İran dini liderinin ittiham dolu bu çıxışının iki məqsədi var:\nBirinci məqsədi Ər-Riyadı qorxutmaqdır, başqa sözlə Tehran demək istəyir ki, Amerikanın Səudiyyə Ərəbistanını silahlandırmasına baxmayaraq, İran ərəb ölkələrindəki inqilabçı şiələri dəstəkləməkdə davam edəcək. Əslinə qalsa Tehran bölgədəki maraqlarını qorumaq baxımından Ər-Riyaddan daha çevikdir və nəticələr hələ ki, onun xeyrinədir.\nIkinci məqsədi Səudiyyə Ərəbistanın müttəfiqlərini və tərəfdaşlarını xəbərdar etməkdir. İranın dini lideri Ər-Riyadı hədələməklə Səudiyyə Ərəbistanının yeni hərbi blokuna maraq göstərən ölkələrə də xəbərdarlıq mesajı göndərir.\nRəsmi Bakı İrana qarşı hən hansı hərbi blokda yer almayacaq. Təsadüfi deyil ki, Azərbaycan prezidenti İlham Əliyev Səduyyə Ərəbistanındakı sammitdən qayıtdıqdan bir neçə gün sonra İran prezidenti Həsən Ruhani ilə telefonla danışaraq iki ölkə arasındakı əlaqələrin son dörd ildəki yüksəlişinə diqqəti çəkdi.\nBuna baxmayaraq, rəsmi Bakı Ər-Riyadla münasibətlərin inkişafından da geri addım atmayacaq. Bu arada, Səudiyyə Ərəbistanının müdafiə naziri Məhəmməd ibn-Salman Rusiya ilə yanaşı Azərbaycana da səfər edəcəyi xəbəri diqqət çəkir.\nEtiketler: Bakı Rusiya - Səudiyyə Ərəbistanı - İran üçbucağında...


Metropoliten: Metro təsərrüfatı güclü qar və şaxtaya tam hazırdır - sherg.az\n2019-01-17 17:44:08 | 94 dəfə oxunub\nMetropoliten: Metro təsərrüfatı güclü qar və şaxtaya tam hazırdır\nQurumun mətbuat xidmətinin rəhbəri Bəxtiyar Məmmədov "Sherg.az"a bildirib ki, "Bakı Metropoliteni" QSC güclü qar və şaxtalı hava şəraitinə də tam hazırdır.\nHər il iyun-iyul aylarından "Bakı Metropoliteni” QSC sədrinin əmri ilə təsdiq edilmiş plana uyğun olaraq işə başlayırlar. Əmrdə bütün xidmətlər tərəfindən yerinə yetirilməli işlər, tədbirlər, onların miqyası və məzmunu tam əhatəli və konkret göstərilir, hər bir sahə üzrə vəzifələr müəyyənləşdirilməklə tapşırıqların icra müddəti qeyd olunur.


Təcili! Gəncə polisi və "Cəmilə" kimlərə qarşı intim-şantaj fəaliyyətlərlə məşğul olub? » RiaTV.az\nTarix: 7-06-2020, 20:00\tXəbərə baxış: 2 307\nSosial şəbəkədə - xüsusilə (istinad-@azerifakt.az, @bu_heqiqetdir) instaqram səhifələrində bir qrup şəxsin əvvəlcədən əlbir olaraq insanları intim videolarla şantaj etməsi barədə xəbərlər yayılıb. İddialara görə, Gəncədə polis əməkdaşlarının da iştirak etdiyi cinayətkar bir dəstə tanınmış və imkanlı şəxslərin biabırçı videolarının çəkilməsini təşkil edərək nəticədə qurbanlarından küllü miqdarda rüşvət almaqla ağır cinayət əməlləri törədiblər.\n"Demokratik.Az"-ın əldə etdiyi və dəqiqləşdirdiyi qeyri-rəsmi məlumatlara görə, silsilə şantajlarda iştirak etmiş bir neçə polis artıq öz işlərindən azad edilməklə barələrində cinayət işi açılıb.\nOnlardan - Gəncə şəhər Nizami rayon Polis Şöbəsinin əməkdaşları;\npolis kapitanı Orxan, polis serjantları Pərviz və Piran adlı şəxslərə Gəncə şəhər prokurorluğunda cinayət işinin açıldığı bildirilir. Piran deyilən polis serjantının atası Namiq Məmmədovun əvvəllər Gəncə ş, Kəpəz rayonu üzrə pasportstol rəisi olduğu bildirilir.\nƏldə etdiyimiz özəl xəbərə görə, polis əməkdaşları ilə birləşərək planlı şəkildə adamları yaşadığı evə dəvət edib tələyə salan Cəmilə adlı yüngül əxlaqlı xanıma da cinayət işi açılaraq barəsində həbs qətimkan tədbirinin seçiləcəyi ehtimal edilir.\nMəlumata görə, cinayətkar dəstə əsasən hərbiçiləri, aşağı rütbəli polis əməkdaşlarını, şəhərin 4 nömrəli orta Məktəbinin direktoru Əliağa Səfərəliyevi, sabiq icra başçısı Məharət Mustafayevin Sərxan adlı oğlunu və digər şəxsləri əvvəlcədən onlara içdikləri içkilərə narkotik tərkibli dərmanlar atmaları ehtimal olunan alçaldıcı intim videolarını çəkiblər. Hazırda həmin videolardan bir neçəsi vatsap vasitəsilə insanların bir çoxunun telefonunda da yayılmaqdadır.\nMüəyyən şəxsləri geylərlə də görüşdürüb seksual görüntüsünü çəkib sonra da külli miqdarda pullarını mənimsəyiblər.\nDəstənin üzvlərindən olan Ayla (ad şərtidir) adında qızla əsasən polis əməkdaşlarınin videolarını çəkib, yayılmaması və guya tədbir görülməməsi müqabilində qurbanlıqlardan 10-20 min AZN civarında rüşvətlər alıblar.\nGəncə şəhər Nizami rayon polisində əxlaqsızlığa və şantaja şərait yaratmış belə bir dəstənin olması ancaq təəssüf doğuracaq haldır. Və baş verənlər ölkəmizin ikinci böyük şəhərində asayişi qorumalı olan polis adına bir ləkədir.\nCəmilə Babayeva (ad şərtidir) deyilən şəxsin əli ilə Atai Bəxtiyardan 54 min, Atai Ruslandan 22 min 500 AZN rüşvət alındığı da şokedici iddialar sırasındadır.\nMəlumata görə, Bəxtiyar Atai baş verənlər barədə hələ aylar öncə dəfələrlə şikayətlər edib, lakin, adiyati qurumlar məsələyə dərhal reaksiya verib baxmadan olayı sanki ört-bas etməyə çalışıblar.\nOnu da xatırladaq ki, olaylarda adıçəkilən Cəmilə Babayeva (ad şərtidir) bir neçə il əvvəl də oxşar cinayət əməllərinə görə məhkumluq həyatı yaşayıb. Barəsində Daxili İşlər Nazirliyinin İnsan Alverinə qarşı Mübarizə Baş İdarəsi əməkdaşlarının keçirdiyi əməliyyat nəticəsində Cinayət Məcəlləsinin 243.1-ci (gəlir və ya digər fayda əldə etmək məqsədi ilə fahişəliyə cəlb etmə) və 244.2.1-ci (təkrar əxlaqsızlıq yuvaları saxlama) maddələri ilə cinayət işi açılıb.\nXəbərdə adıkeçən şəxslərin fikirlərini və DİN-in Mətbuat Xidmətinin mövqeyini də dərc etməyə hazırıq.


Dünyada minlərlə sayt müvəqqəti olaraq əlçatmaz olub\nFransada nazir Fələstinə dəstək aksiyasının keçirilməsini qadağan etdi\nABŞ-da peyvənd olunanlar tibbi maska taxmayacaq\nRəsmi Bakı sərhəddəki gərginliklə bağlı – Açıqlama yaydı\nCeyhun Bayramovla Lavrov sərhəddəki gərginliyi danışdı\nBu günə yoluxma rəqəmləri\nŞəhid ailələri və müharibə əlillərinə daha 50 mənzil verildi – Fotolar\nPrezident istefada olan general-polkovnikin dəfn mərasiminə əklil göndərdi\nTexnologiya 19/04/2021 16:49\nDünyada minlərlə sayt və şəbəkə BGP marşrutlarının (dinamik marşrutlaşdırma protokolları) genişmiqyaslı itkisinə görə müvəqqəti olaraq əlçatmaz olub. Bu barədə marşrutlar haqqında informasiyanın izlənilməsi üçün istifadə olunan “Cisco BGPMon” alətinin saytında məlumat verilib.\nIlk öncə sözügedən hadisə Hindistanda “Vodafone”nun (AS55410) avtonom sisteminə, ancaq nəticədə “Google” da daxil olmaqla ABŞ-dakı böyük şirkətlərə təsir edib. Operatorlar internet trafikinin marşrutlaşdırma sistemində uyğunsuzluq aşkar ediblər ki, bu da hakerlərin BGP marşrutlarına müdaxilə cəhdini təsdiq edir.\n“Kentik” şirkətinin analitik bölməsinin rəhbəri Daq Medori “Twitter”də “BGPMon” alətinin məlumatlarını təsdiq edib. Onun sözlərinə görə, ASN 55410-dan keçən trafikin həcmi 13 dəfə artıb.\nNəticədə sistem səhvən 30 mindən çox BGP marşrutunu dəstəklədiyini elan edib və buna görə sistemdən onun emal edə bildiyindən daha çox trafik keçməyə başlayıb.\n17:42 Rusiya XİN-i azərbaycanlı alimə təşəkkür edib\n17:22 Mingəçevirdəki bıçaqlı davaya görə 3 nəfər saxlanıldı\n17:07 Şəhid ailələri və müharibə əlillərinə daha 50 mənzil verildi – Fotolar\n16:57 Biləsuvarda 24 yaşlı qadın intihar etdi\n16:52 Prezident istefada olan general-polkovnikin dəfn mərasiminə əklil göndərdi\n16:42 General-polkovnik Tofiq Ağahüseynov II Fəxri xiyabanda dəfn edilib\n16:37 Şuşada atasının səs yazısını eşidən Prezident kövrəldi… – Video\n15:42 “Əziz Şuşa, biz qayıtmışıq…” – Video\n15:13 Vətən müharibəsi qəhrəmanının xatirəsi yad edilib – VİDEO\n14:37 Birinci vitse-prezident “Xarıbülbül” musiqi festivalının qala-konsertindən görüntü paylaşıb\n14:02 Bank hesablarını soydu\n13:52 Ayasofyada 87 il sonra ilk bayram namazı qılınıb\n13:32 SSRİ-də general-polkovnik rütbəsi alan ilk azərbaycanlı vəfat etdi\n13:19 İlham Əliyev Qazaxıstan prezidenti ilə telefonla danışdı\n13:17 Hulusi Akardan Azərbaycanla bağlı açıqlama\n13:02 Şuşada “Xarıbülbül” musiqi festivalı qala-konsertlə davam edir\n12:59 İstefada olan general-polkovnik vəfat edib\n12:57 Prezident İlham Əliyev Şuşada Yuxarı Gövhərağa məscidində olub\n12:52 Bakıda 52 yaşlı qadın meyiti aşkarlandı\n12:42 Maşınla azyaşlını vurub qaçan sürücü saxlanıldı\n12:29 Azərbaycanlı deputat 29 il sonra Şuşadakı evinə gedib\n12:27 QMİ sədrindən dəfn və yas mərasimlərinə icazə ilə bağlı – Açıqlama\n11:57 Rüstəm Muradov onunla əvəzlənir\n11:52 Sabah 32 dərəcə isti olacaq\n10:57 “UAZ”la azad olunmuş ərazilərə keçmək istədilər\n10:42 Şeyx Prezident və ailəsinin Ağdam məscidinə hədiyyə etdiyi “Quran”dan danışdı\n10:32 Yenidən dirçələn Şuşadan – Video\n10:27 “Din xadimləri içərisində şəhidlərimiz, qazilərimiz də var” – QMİ sədri\n10:17 “Allah dualarımızı qəbul etdi” – Şeyx\n09:42 “Bu gün yuxularımızın gerçəkləşdiyi gündür” – Hacı Şahin\n09:22 “Şaka” ləqəbli narkotik alverçisi saxlanıldı\n09:09 29 ildən sonra Şuşada bayram namazı… – Canlı\n09:07 Şuşada bayramı namazı qılınır\n08:42 Bakı bulvarında intihara cəhdin qarşısı alındı\n08:02 Erməni polkovnik-leytenantın müharibədə məhv edildiyi məlum olub\n07:37 “İslamofobiya Avropa müsəlmanları üçün ciddi təhlükəyə çevrilib”\n05:12 Qəzza sektorunda ölənlərin sayı 67 nəfərə çatıb\n04:52 Baydenlə Netanyahu arasında telefon danışığı olub\n04:42 İsrailin Qəzzaya zərbələri nəticəsində 65 fələstinli ölüb\n04:17 Türkiyə və Özbəkistan prezidentləri əməkdaşlığı müzakirə ediblər


Ayın 10-dan sonra bütün cəbhə boyu hücum olacaq - UKRAYNADA\nSeparatçılar yaxın vaxtlarda Ukraynanın şərqində bütün cəbhə boyu hücuma keçməyə hazırlaşırlar.\nPublika.az xəbər verir ki, bu barədə Ukraynanın “Azov” könüllü batalyonunun “Facebook”dakı səhifəsində bildirilir.\nSeparatçıların telefon danışıqlarını ələ keçirən “Azov” batalyonu iddia edir ki, rəqib martın 10-dan sonra aktiv döyüş əməliyyatlarını bərpa etmək niyyətindədir. Məlumata görə, Ukrayna hərbçiləri hazırda bu informasiyanı yoxlayırlar.\nXatırladaq ki, “Normandiya dördlüyü”nün (Ukrayna, Rusiya, Almaniya və Fransa) liderlərinin Minskdə 12 fevral tarixində keçirdiyi görüşün nəticəsi olaraq fevralın 15-dən atəşkəs rejimi tətbiq olunub. Donbasda döyüş əməliyyatlarının intensivliyi azalsa da, Ukrayna tərəfi iddia edir ki, ötən müddət ərzində Rusiya ərazisindən bir neçə dəfə hərbi texnika kolonu Ukraynaya keçib. Ukrayna anti-terror mərkəzi rəqib tərəfindən atəşkəsin mütəmadi olaraq pozulduğunu bildirir.\n“İnformasiya müqaviməti” qrupunun rəhbəri, xalq deputatı Dmitri Tımçukun sözlərinə görə, rəqib atəşkəs rejimindən sonrakı müddət ərzində bir sıra güclü zərbə taktiki qrupları formalaşdırıb. Onların Donetsk, Mariupol və Luqansk istiqamətlərində yerləşdirildiyi bildirilir. Xüsusi olaraq, Luqansk istiqamətində 5 min hərbçinin üç qrupda yer aldığı deyilir. Məlumata görə, sözügedən qruplaşmaların arsenalında 50 tank, 90-a qədər zirehli avtomobil və onlarla artilleriya sistemi var.\n“Donetsk Xalq Respublikası” separatçı qurumun “Müdafiə Nazirliyi” isə öz növbəsində bu gün döyüş təlimlərinin keçirildiyini elan edib.


Gövhər Həsənzadə: "Qadın ərinin dostuna havalı öpüş göndərir"\n1 Oktyabr 2014 18:48\nMüsahibimiz əməkdar artist, bəstəkar Gövhər Həsənzadəddir.\nBəstəkar Tabloid.az-ın əməkdaşı ilə söhbətində yaradıcılığından deyil, xəyanətdən, cəmiyyətin qadın-kişi münasibətlərindəki problemlərindən və boşanmalardan danışıb.\nBeləliklə, buyurub, oxuya bilərsiziniz!\n- Statistikaya əsasən, Azərbaycanda boşanmaların sayı durmadan artır. Sizcə, boşanmaların sayının ildən-ilə artmasının səbəbləri nədir?\n- Səbəblər müxtəlifdir. Ən əsası isə insanların ailə həyatına qarşı qeyri-ciddi münasibətinin olmasıdır. Övladı ailə həyatına hazırlamaq lazımdır. Uşaq ailə həyatını evdə görür. Sonra böyüyür, özü ailə həyatı qurur. Uşağı ilk çağlarından buna öyrətmək lazımdır. Biz uşağın kiçik yaşlarından ailə həyatını bütün çılpaqlığı ilə təqdim edirik. Uşaq da ailə həyatına qeyri-ciddi yanaşmağa başlayır. Bundan başqa, ailə quran insanın həyatına həddindən artıq müdaxilələr var. Yəni ailə quran iki nəfərdən başqa, hər iki ailədən ən azı, 10 nəfər evlilik həyatına başlayanların hər işinə qarışır. Ona görə də bu gün ailə özü hər işinə qərar vermir, əksinə, idarə olunur.\n- İddialara görə, boşanmaların daha bir səbəbi də kişilərin xəyanətdir. Bu fikirlə nə dərəcədə razısınız?\n- Əlbəttə ki, bu da səbəblərdən biridir. Xanımlarımıza demək istəyirəm ki, bu qədər əlçatan olmasınlar. Əgər qadın evində rahat ocağı yaratmasa, kişi kənarda başqasını axtaracaq. Belə danışanda, məni hər zaman qınayırlar. Məgər kişi küçəyə çıxıb, hava, ağac ilə xəyanət edir? Evdən çıxıb, başqa bir xanımın yanına gedir də. Həmin qadın da evli kişini qəbul etməsin! Qadın niyə qapı açır ki, kişi o qapıdan çıxıb, bu birisinə girir?! Qadının hamiləlik, əsəbilik dövrü ola bilər. Bu o demək deyil ki, qadının həyatında hansısa problemlər, narahatlıq yaşasa, digər qadın kişiyə desin ki, o, pisdir, mənim yanıma gəl. İndi hansı qadını dindirirəm, deyir ki, yaxşı bir kişi olsaydı, evli olsa da münasibət qurardım. Düzdür, sənin ailəni dağıdıblar. Amma axı sən də indi bu yolu getmək istəyirsən...\nQoy bütün qadınlar bilsinlər ki, heç bir yad kişi gəlib, onun övladına doğma ata olmayacaq. Düzdür, içlərində təsadüfi yaxşı, atalıq qayğısı göstərən kişilər də olur. Amma yenə də vurğulamaq istəyirəm ki, bu çox nadir hallarda olur. Özünün 3 övladını qoyub, hansısa qadının 2 uşağına atalıq edir. Buna inanmaq olar?! Öz arvadının qucağında körpəsini qoyub, gəlib, başqa qadının 3 uşağına atalıq edir. Bunlar anormal haldır. Bu adam öz qanından olanı istəməyibsə, sənin övladını sevəcək? Ondansa hər bir kişi öz uşağına atalıq eləsin də.\n- Bu problemin kökü nədədir? Niyə insanların bu kimi məsələlərə baxışı dəyişib?\n- İnsanlar dəyişə-dəyişə cəmiyyəti yaradıblar. Bu gün biz keçid dövrü, böyük bir inteqrasiya mərhələsi yaşayırıq. İndi çətinliklər, haqsızlıqlar olacaq. İndi heç kim yağ-bal içində yaşamır. Kiminsə əyin-başına, idarə etdiyi avtomobilə, yaşadığı evə baxıb, bəxtəvərlik oxumayın. O, bahalı çərçivənin, pərdənin arxasında yanan işığın altında, hansı göz yaşlarının axdığını heç kim bilmir. Hansı tənhalığın, xəyanətin, incikliyin yaşandığını kim bilir? Ürək süfrə deyil ki, açıb, kiminsə qabağına tökəsən. Söyləsən nə faydası var?! Düşmən sevinəcək, dost yanacaq, problem isə həll olunmayaraq qalacaq... Sirrin isə ifşa olunacaq. Bu sözü hər zaman deyirəm: xoşbəxt insan yoxdur, hərə özünə görə bir cür bədbəxtdir. Mən hər zaman deyirəm ki, bu dünya bir imtahan meydanıdır. Allah bizi bu dünyaya göndərib ki, dünyada adam kimi yaşayaq. Adam kimi də Allahın hüzuruna gedək. Adamlığını itirəcəksən, cəzanı alacaqsan. Adam kimi yaşamaq üçün də dözməliyik. Öz xoşbəxtliyimizi başqasının bədbəxtliyi üzərində qura bilmərik.\n- Bu halı insanların paxıllıq hissi ilə əlaqələndirmək olar?\n- Bəli. Bizim insanlarda paxıllıq artıq xəstəlik formasındadır. Özü də sağalmaz xəstəlik... Bəzən həkimlər hansısa xəstəyə diaqnoz qoyurlar ki, bu artıq sağalmayacaq. Bir tək yol var, onun yalnız ömrünü uzada bilərik. Azərbaycanda bu xəstəliyin əzabını görənlərdən biri də mənəm. Qəribədir ki, paxıllıq hissini daha çox səninlə ortaq heç bir şeyi olmayan insanlardan görürsən. O adam ki, sənin ona dəstəyin olub. Həmin adam isə nəyəsə görə sənə qarşı çıxıb. Bu da paxıllıqdan irəli gəlir. Paxıllıq çox pis xəstəlikdir, insanı daxildən yeyir. Düzdür, çox gec də olsa, insanın özünə qayıdır. Amma çox evlər dağılır, çox insanların şəxsi həyatına zərbələr vurulur. Kimsə həyatda uğursuzluğa düçar olur, günahını başqalarında görür. Həmin adam aqressivləşir. O insana gücü çatmır, başlayır, paxıllıq etməyə... Düşünür ki, mən xoşbəxt deyiləmsə, başqası da xoşbəxt olmasın. Bu həyatda hərənin bir qisməti, alın yazısı var. Sənə verilən alın yazısı ilə barışmaq lazımdır. Hər zaman pirləri ziyarət edəndə, Allahdan alnıma yazılan həyatı yaşamağı mənə qismət etməyini diləyirəm. Alınma nə yazılıbsa, onu yaşayım. Artığını istəmirəm. Kənardan başqa insanlar mənim alın yazıma müdaxilə eləməsin. Qalan nə varsa, bilim ki, Allahdan yazılan qismətimdir. Amma paxıllıqla olan müdaxilələr insanı çox incidir. Bu yaxınlarda mənə yaxın bir adamın xəyanəti ilə üzləşdim. Bu kimi hallarla üzləşəndə o adama deməyə utanıram. Özlüyümdə dedim ki, ay aman, siyahımdan bir insan da silindi... Bu, mənə pis təsir etdi. Hər zaman deyirəm ki, düşmən çıxan dostun itkisi ağır olur. Əfsuslar olsun ki, insanı da incidən yaxın adamının zərbəsi olur. Yaddan nə inciyəcəksən ki... Bir məsəl var, umduğun yerdən küsərlər.\n- Sizə xəyanət ediblər?\n- Çox... Bir insanı özünə yaxın bilirsən, evinə buraxırsan, onu doğman sanırsan. Bir də baxırsan ki, sən üzünü yana çevirəndə, başqası ilə sənin haqqında qaş-göz işarələri ilə danışır. Bu xəyanətdir.\n- Kişinin qadına xəyanəti xəyanət hesab olunumur?\n- Kişinin qadına xəyanəti çox az olur. Kişininki ehtirasdır. Xəyanət mənim üçün hislərdir. Mənim əksər kişi dostlarım nə vaxtsa bir yerdə olduqları qadını sonradan küçədə görəndə tanımırlar. Bunu necə xəyanət adlandıraq? Kişi o qadının özünə hörmət eləmir. Amma ehtirasına görə gedib, ondan istifadə edib. Xəyanət bilirsiniz nədir? Bir qadınla ailə həyatı yaşayırsan. Onun hisləri, ümidlərini dəyərsizləşdirirdən. Qadınını adi danışıqda belə aşağılayırsansa, o biri qadına qadınını güldürürsənsə, bax budur xəyanət. Heç bir kişi başa düşmür ki, qadın da ona xəyanət edə bilər. Kişinin namusunu ləkələmək üçün onun dostuna gülüş, ya da hava öpüşü göndərmək qədər asandır. Bununla da hər şey alt-üst olur. Deyirlər ki, filan kişinin arvadı mənə öpüş göndərdi... Heç qadına lazım da deyil ki, öz ləyaqətini korlasın. Ərinin dostuna deyir ki, axşam zəng elə, danışaq. Qadın intiqamını belə də ala bilər. Həmin o dostu, başqalarının yanında deyə bilər ki, filan dostumun arvadına gecə saat 3-də zəng etsəm, telefonu qaldıracaq. Bu qədər...Ona görə də heç bir kişi düşünməsin ki, o kişidirsə, hər şeyi edirsə, əməlləri cavabsız qalacaq.\n- Yeri gəlmişkən, sizə pislik edənlərdən intiqam almısınız?\n- Mənə pislik edənləri Allaha tapşırıram. Bu günə qədər heç kimdən qisas almamışam. Şəxsi həyatıma müdaxilə edən düşmənlərimə qarşı cavab verən mövqedə olmuşam və olacağam. Onu da deyim ki, mənə xəyanət edən insanlar öz cəzalarını ağır vəziyyətdə alırlar. Mən yenə də deyirəm ki, heç kimin haqqını yemək olmaz. Hərənin öz həyat yolu var. Hər zaman demişəm ki, düşmənlərimə yazığım gəlir. Çox güclü insanam. Allahımdan da razıyam ki, mənə bu qədər səbir verib. Dözməyi bacarıram, ağlımı itirib, təşvişə düşüb, qalmaqallar yaratmıram. Amma həmin an içim darmadağın ola bilər. Məhv ola bilərəm.... Həmin an mənim üçün həyat dayanır, səsləri eşitmirəm. Sanki vakkuma düşürəm. Kənardan baxan deyir ki, soyuqqanlıdır, xeyr, heç də qalınqabırğa deyiləm. Bilirsiniz, 45 yaşım var, həyatda çox böyük haqsızlıqlar, çətin imtahanlar var. Heç kim həyat təcrübəsi ilə lovğalanıb, arxayın olub, yaşaya bilməz. Ölən günə qədər bilmək olmaz ki, başımıza nə iş gələcək. Sadəcə, hər şeyə hazır olmaq lazımdır. Bir sözlə, bu həyatda hamıya səbir arzulayıram.\n- Xoşbəxt olmaq bu qədər çətindir yəni?\n- Xoşbəxt olmaq mümkün deyil.\n- Həyatın hansısa anlarında...\n- Anlar var. Günlər, bəlkə də, həftələr var ki, səni bu xoşbəxtlik müşayiət edir. Amma o da bitir. Təki o xoşbəxtliyin sonunda zərbə olmasın, burnundan gəlməsin. Həm fiziki, həm də mənəvi baxımdan çox itki vermişəm. Mənəvi baxımdan siyahım boşalır artıq...\nTürkiyə və Rusiyanın iş adamları bir arada - FOTO/VİDEO


ÖLÜMƏ BİR İL DAHA YAXINLAŞARKƏN | İslam Evi\nMəqalələrÖLÜMƏ BİR İL DAHA YAXINLAŞARKƏN\nəl-VAHİD və əl-QAHHAR olan ALLAH`a həmd olsun! O, göylərin, yerin və hər ikisi arasında olanların RƏBB`idir. İzzət sahibi və çox Bağışlayandır. Şəhadət edirəm ki, ALLAH`dan başqa haqq ilah yoxdur. O, Təkdir və şəriki yoxdur. Bu dünya həyatının sona çatmasına hökm etmişdir. Şəhadət edirəm ki, Peyğəmbərimiz Muhəmməd (sav) Onun qulu və Rəsuludur. Seçilmiş və üstün edilmiş Peyğəmbərdir. ALLAH Ona, əhli-beytinə, seçkin və fəzilətli insanlar olan səhabələrinə çoxlu xeyir-dua və salam etsin!..\nEy müsəlmanlar!.. ALLAH`dan layiqincə qorxun! Çünki ALLAH`dan layiqincə qorxmaq etibar ediləcək bir hissdir. Sizin üzərinizə düşən vəzifə ümmətin sələfinin və ilk çağında yaşayanların getdikləri yola möhkəm sarılmaqdır. Sizə bağışladığı və uzun müddətə verdiyi nemətlər üçün ALLAH`a şükr edin və qarşılıqlarınızı azaldın! Anidən gələcək əcəl üçün hazırlanın! Qul gözləntilərini çoxaldarsa əməlini pis edər. UCA ALLAH belə buyurur:\n“Ey iman gətirənlər! ALLAH`dan qorxun! Hər kəs sabah üçün nə etdiyinə (axirət üçün özünə nə hazırladığına) nəzər salsın. ALLAH`dan qorxun! Həqiqətən, ALLAH etdiklərinizdən xəbərdardır!”(əl-Həşr surəsi, 59/18.)\nEy müsəlmanlar! Şübhəsiz aylar və illər, günlər və gecələr əməllər üçün bir vaxtdır və əcəllər üçün təyin edilmiş müddətdir. Hamısı bitər və tezliklə keçib-gedər. Gecə və gündüz bir-birini təqib edər və ayrılmazlar. Onlar hər uzağı yaxınlaşdıran, hər yenini köhnəldən və Qiyamətə qədər hər vəd ediləni gətirən iki vasitədir. Xoşbəxt şəxs tələlərə düşməz və şəhvətlərə aldanmaz. Bir günü qarşılayan nə qədər insan onu tamamlaya bilmədi. Sabahı gözləyən nə qədər insan ona çata bilmədi.\nUCA ALLAH belə buyurur:\n“Və (bilin ki) ALLAH əcəli çatan heç kəsə möhlət verməz. ALLAH sizin nə etdiklərinizdən xəbərdardır!”(əl-Munafiqun surəsi, 63/11.)\nEy müsəlmanlar! Ömrünüzdən bir ilin günləri yenə bitdi, günəşi batdı və hilalı yox olub getdi. Bu dünyanın əbədi bir yurd olmadığını və bu dünyadan sonra cənnət və ya cəhənnəm olacağını elan edərək. Dünyadan və hiylələrindən çəkinin! Çünki o, nə qədər ona meyl edən insanı aldatmış və bir çox insanı məhv etmişdi. Abdullah ibn Ömərdən (r.a) belə dediyi rəvayət edilir: Rəsulullah (sav) çiyinlərimdən tutaraq belə buyurdu:\n“Dünyada sanki bir əcnəbi və ya səfərdə olan kimi ol!” İbn Ömər belə deyirdi: “Axşama çıxdıqda səhəri gözləmə! Səhərə çıxdıqda axşamı gözləmə! Sağlığında xəstəliyin, həyatında ölümün üçün hazırlan!”(əl-Buxari.)\nALLAH`ın qulları! Bu iliniz lehinizdə və ya əleyhinizdə bir şahid olaraq keçdi. Özünüz üçün yetərli azuqə toplayın və yetərli bir cavab hazırlayın! Həyatınızda çoxlu yaxşılıq edin və keçmiş xətalarınızı düzəldin! İnsanları ayıran xəbərçi sizi çağırmadan və ləzzətləri yıxan ölüm anidən qarşınıza çıxmadan öncə zamanın fürsətini dəyərləndirməyə tələsin.\nCabir ibn Abdillahın (r.a) belə dediyi rəvayət edilir: Rəsulullahın (sav) bir adama nəsihət edərək belə buyurduğunu eşitdim:\n“Beş şeydən əvvəl beş şeyin qiymətini bil: Qocalıqdan əvvəl gəncliyinin, xəstəliyindən əvvəl sağlamlığının, kasıblığından əvvəl zənginliyinin, məşğuliyətindən əvvəl boş vaxtının və ölümündən əvvəl həyatının. Dünyadan sonra (ALLAH`ın) xoşuna gələn əməllər edəcək heç bir yer yoxdur. Dünyadan sonra ancaq cənnət və ya cəhənnəm olan bir yurd vardır.”(əl-Hakim.)\nEy ömrünün sonuna yaxınlaşan və əbədi səfərə nə zaman çıxacağını bilməyən insan! Ey nəfəsləri əleyhinə sayılan insan, onları yaxşı dəyərləndir! Ey günləri gəlib keçəcək insan, onları qaçırma! Nəfsiniz sizin ən dəyərli varlığınızdır, onu həlak et¬məyin! Əbu Malik əlƏşari (r.a) Rəsulullahın (sav) belə buyurduğunu rəvayət edir:\n“İnsanların hamısı çalışır, nəfsini satan ya (ALLAH`a sataraq) onu azad edir və ya (şeytana sataraq) onu həlak edir.”(Muslim.)\nEy günahları özünə mane olan və asiliyi özünü düz yoldan çıxaran insan! Nə qədər ili puç etdin, oyun və əyləncə ilə keçirdin! Nə qədər çirkin əməl etdin və nə qədər öyüd verən sözdən üz çevirdin. Nə qədər namaz tərk etdin və haqqı pozdun, nə qədər günah işlədin və pisliyi yaydın. Ölüm anını unutdun!? Dilin ağırlaşacağı və əllərin zəifləyəcəyi, gözlərin tavana baxacağı, qonşularının və ailənin sənin üçün ağlayacağı zamanı. Unutdun ölüm anındakı şəxsin ruhu çıxarkən olan halını? Çətinliyinin artdığı və iniltisinin duyulduğu, rənginin dəyişdiyi, yanaqlarının tərlədiyi və hər tərəfinin şiddətlə ağrı hiss etdiyi zamanı… Rəsulullaha (sav) diqqət edin!..\nALLAH qatında Ondan daha dəyərli bir insan yoxdur. Çünki O , ALLAH`ın seçdiyi dostudur. Ölüm Ona gəldiyi zaman önündə, içində su olan bir qab vardı. Əlini suya salıb onunla üzünü silir və belə buyururdu:\n“Lə iləhə illə`llah! Şübhəsiz ölümün bir əziyyəti vardır.”(əl-Buxari)\nEy ALLAH`ın qulları! Çox vaxt bir yerdə olduğumuz və dostluq etdiyimiz insanlar haradadır? Könlümüzün meyl etdiyi və sevdiyimiz insanlar haradadır? Nə qədər sevdiyimizə gözümüzü bağladıq! Nə qədər dəyərli insanı dəfn edib ayrıldıq! Nə qədər yaxınımızı qəbrə qoyduq! Ölüm bizdən bir xəstəyə gücsüzlüyü səbəbilə yazığı gəldimi? Heç bir nəfəri uşaqları üçün tərk etdimi? Uşaq sahibi bir insana ailəsi üçün möhlət verdimi?! Keçən illərdə bizimlə birlikdə olanlar indi haradadır?! Ləzzətlərə son verən, şəhvətləri bitirən və insanları ayıran ölüm onlara gəldi. Məscidlər və cəmiyyətlər onlarsız qaldı. Onları qəbirlərdə yatdıqlarını görərsən. Olduqları vəziyyətdən xilas ola bilməzlər. Nəfslərinə fayda və ya zərər verməyə gücləri çatmaz. Ümmətlərin, RƏBB`lərinin hüzuruna çağırılacağı, insanların toplanmaq üçün yenidən dirildiləcəyi günü gözləyirlər. Sinələr o günün qorxusundan titrəyər, gözlər yaşla dolar və qəlblər hesabın qorxusundan parçalanar.\nEy qəflət yuxusunda bir-birinin ardından illərini keçirən insan! Ey xəta dənizində illərini xərcləyən! ALLAH üçün söylə, hansı günə tövbəni ertələdin?! Hansı ilə təyin etdin dönüşünü?! Gələcək ilə?! Bir başqa mövsümə?! Nə ömrün müddətini nə də qədərini bilməzsən. Tövbə etməkdə tələs və sonraya saxlamaqdan çəkin! Qəlbində pozulanı islah et! Əcəlini gözlə və ömrünü daha çox fayda əldə etmək üçün dəyərləndir. Səfər etmək zamanı yaxınlaşmışdır. Ömür bir əmanətdir. İnsan, Qiyamət günü ondan hesaba çəkiləcək. Abdullah ibn Məsud (r.a) Rəsulullahın (sav) belə buyurduğunu rəvayət edir:\n“Qiyamət günü beş şey haqda soruşulmadan qulun ayaqları RƏBB`inin hüzurundan ayrılmaz: Ömrünü nəyə sərf etdiyindən, gəncliyini necə keçirdiyindən, malını haradan qazandığından və harada xərclədiyindən, bildiyi ilə necə əməl etdiyindən.”(ət-Tirmizi)\nAbdullah ibn Məsud belə deyir:\n“Günəşi batan, ömrümü azaldan və əməlimi artırmayan bir günə peşman olduğum qədər heç bir şeyə peşman olmadım.”\nEy müsəlmanlar! Dünən edilənlərə peşmançılıq haradadır?!. Qəbir əzabı üçün göz yaşları haradadır?!. Günəşin sizə yaxınlaşacağı gün üçün hazırlıq haradadır?!. Bina sökülmədən, kədər sevinci pozmadan, həyatdan ümid bağı qopmadan, evlər sahibsiz və ölkələr xaraba qalmadan əvvəl RƏBB`inizə tövbə edin!\nKeçibgedən saatları, günləri və illəri yaxşı dəyərləndirin. Sizdən hər biri nəfsini hesaba çəksin! Nəfsini tanıyan və onu hesaba çəkən xoşbəxt olar. Onu təqib edən və şəhvətlərdən uzaqlaşdıran müvəffəqiyyət qazanar. Sakinlərinin ölmədiyi, binalarının sökülmədiyi, gənclərinin yaşlanmadığı və gözəlliyinin dəyişmədiyi bir dünyaya buyurun! Rəsulullah (sav) belə buyurur:\n“Cənnətə daxil olan rahat bir həyat sürər, çətinlik çəkməz, paltarları köhnəlməz, gəncliyi sona çatmaz.”( Muslim)\nEy ALLAH`ın qulu! Ömrünün qalan illərini yaxşı dəyərləndir və əyləncəni bir tərəfə qoy. Gecənin qaranlığında ibadətə qalx! Zikr edən bir dil, yuxusuz göz qapaqları və axan göz yaşları ilə tövbə qapısına yönəl! Əbu Musa əl-Əşari Rəsulullahın (sav) belə buyurduğunu rəvayət edir:\n“Şübhəsiz ki ALLAH, günəş batdığı yerdən çıxana qədər, gündüz xəta edənin tövbə etməsi üçün gecə əlini açar və gecə xəta edənin tövbə etməsi üçün gündüz əlini açar.”\nQalan günlərini gözəl keçir ki, arxada qalanlar bağışlansın. Qalan ömrün¬\_də pislik etsən, keçmişdə və sonradan etdik¬\_lərin haqda hesab verəcəksən.\n“Ey insan! Sən (ölənə qədər) RƏBB`inə doğru çalışıb çabalayırsan. Sən Ona qovuşacaqsan! Kimin əməl dəftəri sağ əlinə verilmişsə, Onun yüngül haqq-hesab çəkiləcək. Və o, (Cənnətdəki) ailəsinin (yaxınlarının) yanına sevinclə qayıdacaqdır! Kimin əməl dəftəri arxa tərəfdən (sol əlinə) verilmişsə, O: “Ay öldüm!” – deyə şivən qopardacaq, və Cəhənnəmə vasil olacaqdır! O, (dünyada) öz ailəsi (yaxınları) arasında sevinc içində idi. Və elə zənn edirdi ki, (öləndən sonra dirilib haqq-hesab üçün RƏBB`inin hüzuruna) qayıtmayacaqdır. Xeyr! (Onun düşündüyü kimi deyildir. O, Qiyamət günü dirilib ALLAH`ın hüzuruna qayıdacaqdır). Həqiqətən, RƏBB`i onu görürdü.”(əl-İnşiqaq surəsi,84/6-15)\nUCA ALLAH məni və sizi Quran və sünnə ilə bərəkətləndirsin! Məni və sizi onlardakı ayələr və hikmətlər ilə faydalandırsın! Eşitdiyinizi söyləyib, ALLAH`dan özüm, sizin və bütün müsəlmanlar üçün hər cür günahdan və xətadan bağışlanma diləyirəm! Siz də Ondan bağışlanma diləyin! Şübhəsiz O , çox Bağışlayan və Mərhəmət edəndir.\nEhsanı üçün ALLAH`a həmd olsun! Müvəffəqiyyətli etməsi və nemətləndirməsi səbəbilə Ona şükürlər olsun! Şəhadət edirəm ki, ALLAH`dan başqa haqq ilah yoxdur. O, Təkdir və şəriki yoxdur, Şanı ucadır. Şəhadət edirəm ki, Muhəmməd (sav) Onun qulu və Rəsuludur. ALLAH`ın rizasına dəvət edəndir. ALLAH Ona, əhli-beytinə, əshabına və din qardaşlarına xeyir-dua və çoxlu salam etsin!\n… Ey ALLAH`ın qulları! ALLAH`dan layiqincə qorxun, Ona itaət edin və Ona qarşı asi olmayın!\n“Ey iman gətirənlər! ALLAH`dan qorxun və (imanında, sözündə, işində) doğru olanlarla olun! (Peyğəmbər və onun sadiq əshabələri ilə birlikdə olun!)”\n(ət-Tövbə surəsi, 9/119)\nEy müsəlmanlar! Günlər keçibgedir və ömürlər sona çatır. Bədənlər zəifləyir. Xoşbəxt insan, ömrü uzun və əməli gözəl olandır. Bədbəxt isə ömrü uzun və əməli pis olandır. Əbu Bəkrdən (r.a) bu rəvayət edilir: Bir adam “Ey ALLAH`ın Rəsulu! İnsanların hansı daha xeyirlidir?” deyir. Rəsulullah (sav): “Ömrü uzun və əməli gözəl olan” buyurur.”(ət-Tirmizi)\nAxirətin uşaqlarından olun və dünyanın uşaqlarından olmayın! Bu gün əməl var hesab yoxdur, sabah isə hesab olacaq, əməl isə olmayacaq. Əməllər, sonlarına görə dəyərləndirilir. İnsan yaşadığı kimi ölür və öldüyü həyat kimi dirildilir. Cabir ibn Abdillah (r.a) Rəsulullahın (sav) belə buyurduğunu rəvayət edir:\_\n“Hər qul öldüyü kimi dirildilir.”(Muslim)\nEy müsəlmanlar! Tövbə qapısı açıqdır… Ölmədən əvvəl və vaxt keçmədən səmimi şəkildə tövbə etməyə tələsin!\n“Ey iman gətirənlər! ALLAH`a səmimiqəlbdən (bir daha günaha qayıtmamaq şərtilə) tövbə edin!..”(ət-Təhrim surəsi, 66/8)\n“…Hamınız ALLAH`a tövbə edin ki, nicat tapasınız!”(ən-Nur surəsi, 24/31)\nİnsanların ən xeyirlisinə, bəşəriyyətin ən təmiz varlığına xeyir-dua və salam edin! UCA ALLAH sizə bunu əmr etmiş və belə buyurmuşdur:\n“Həqiqətən, ALLAH və Onun mələkləri Peyğəmbərə salavat göndərirlər (xeyir-dua verirlər). Ey iman gətirənlər! Siz də ona salavat göndərib (onun üçün salavat deyib) layiqincə salamlayın!”(əl-Əhzab surəsi, 33/56)\nTarix: 17.12.2007 | Oxunma sayı: 649 baxış\nNamazın vaxtları - 74. 641 baxış\nMÖMİNLƏRİN ƏMİRİ ƏLİ İBN ƏBU TALİBİN (A.R.O.) ŞƏHİD OLMASI\nKişi və qadınların öhdəlikləri


4 sığorta şirkəti maliyyə zərərinə uğrayıb | marja.az\n4 sığorta şirkəti maliyyə zərərinə uğrayıb\n"Naxçıvan Sığorta" ASC istisna olmaqla Azərbaycanda fəaliyyət göstərən 21 sığorta şirkətindən 4-ü ötən il maliyyə mənfəəti əldə etməyib. Bunlar "Xalq Həyat Sığorta", "Standard Insurance" Sığorta Şirkəti, "AXA Mbask" Sığorta Şirkəti və "Xalq Sığorta" ASC-lərdir.\nMaliyyə zərərinin ən yüksək həddi "Xalq Sığorta"da (17 milyon 656 min manat), ən aşağı həddi isə "Xalq Həyat Sığorta"da (1 milyon 109 min manat) qeydə alınıb.\nQalan 17 sığorta şirkəti isə müxtəlif məbləğlərdə maliyyə mənfəət əldə edib. Bu baxımdan ən yüksək göstərici "PAŞA Həyat Sığorta" ASC-də (40,236 milyon manat), ən aşağı göstərici isə "Rəvan Sığorta" ASC-də (247 min manat) qeydə alınıb.\n6 sığorta şirkətinin maliyyə mənfəəti azalıb\n"Naxçıvan Sığorta" ASC istisna olmaqla Azərbaycanda fəaliyyət göstərən 21 sığorta şirkətindən 8-nin ötənilki maliyyə mənfəəti illik müqayisədə çox olub.\nBunlar "Günay Sığorta", "Amrah Sığorta", "Qala Həyat Sığorta", "PAŞA Həyat Sığorta", "PAŞA Sığorta", "Qala Sığorta", "Rəvan Sığorta" və "Atəşgah Həyat Sığorta" ASC-lərdir.\nƏn yüksək dinamika "Günay Sığorta"da (14,8 dəfə), ən aşağı dinamika isə "Atəşgah Həyat Sığorta"da (5,4%) qeydə alınıb.\n6 şirkətin - "Meqa Sığorta", "A-Qrup Sığorta", "Bakı Sığorta", "İpək Yolu Sığorta" ASC-lər, "Azərsığorta", eləcə də "Azsığorta" ASC-nin isə maliyyə mənfəəti illik müqayisədə az olub. Ən çox azalma "Azsığorta"da (82,3%), ən az azalma isə "Meqa Sığorta"da (22,4%) qeydə alınıb.\n2 şirkətin - "Xalq Həyat Sığorta" və "Standard Insurance" Sığorta Şirkəti ASC-lərin isə maliyyə zərəri artıb - müvafiq olaraq 36,3 dəfə və 73,2%.\n2 şirkət - "AXA Mbask" Sığorta Şirkəti və "Xalq Sığorta" ASC-lər ötən il maliyyə zərəri ilə üzləşib, əvvəlki il isə maliyyə mənfəəti əldə edib, 3 şirkət - "Atasığorta", "Atəşgah Sığorta" və "Azərbaycan Sənaye Sığorta" ASC-lər isə ötən il maliyyə mənfəəti əldə edib, əvvəlki il maliyyə zərəri ilə üzləşib, odur ki, bu şirkətlərin maliyyə göstəricilərinin dinamikasını hesablamaq mümkün olmayıb.


02-05-2019 15:05 - Publika.az - Siyasət 9\n02-05-2019 18:00 - Yenicag.az - Siyasət\nMən də xoşlamıram ki, ermənilər Fransada Azərbaycan haqqında mənfi rəy yaratsınlar. Azərbaycan ovçuluq turizmini Fransada və digər ölkələrdə tanıtmaq üçün Faiq Babanlı çox gözəl şansdır.\n02-05-2019 17:44 - Qaynarinfo.az - Siyasət\nPrezident İlham Əliyev Azərbaycan Respublikasının Ailə Məcəlləsində və İnzibati Xətalar Məcəlləsində dəyişiklik edilməsi haqqında qanunu təsdiqləyib. Bundan başqa qanuna edilən dəyişikliyə görə, İnzibati Xətalar Məcəlləsinin 54.2-ci maddəsinə "445-1,” rəqəmlərindən sonra "516-1.2 (qəbiristanlıqların qorunması tələblərinin pozulmasına münasibətdə), 516-1.3 (dəfnə icazə verilməyən ərazilərdə dəfnlərin həyata keçirilməsinə münasibətdə),” sözləri əlavə edilir.\n02-05-2019 14:09 - Baku.ws - Siyasət\nAzərbaycanın sabiq Baş Naziri Artur Rasizadə Demokrat.az-a müsahibə verib. BAKU.WS həmin müsahibəni təqdim edir:- Artur müəllim, necəsiniz? Hazırda nə işlə məşğulsunuz? - Dubaydan yeni qayıtmışam. Prinsipcə, bu saziş faydalı sənəddir. O ki qaldı, bu sənədin içərisində yazılan detallara, bunu zaman göstərəcək. - Ola bilərmi ki, bu saziş Azərbaycan ilə Rusiyanın münasibətlərinə hər hansı xələl gətirsin?- Yox, qətiyyən belə ola bilməz.\n: "Azərbaycan Lavrovun təklifini dəstəkləyir"Leyla Abdullayeva\n02-05-2019 13:31 - Bakupost.az - Siyasət\nQeyd edək ki, Rusiya xarici işlər naziri Sergey Lavrov bir neçə gün əvvəl münaqişələr zamanı, o cümlədən Dağlıq Qarabağ münaqişəsində əsir və girov düşmüş şəxslərin "hamının hamiya" prinsipi ilə dəyişdirilməsin tərəfdarı olduqlarını bildirib.\n02-05-2019 12:39 - Publika.az - Mədəniyyət\nPublika.az xəbər verir ki, YUNESKO-nun təşkilatçılığı ilə baş tutan sərgidə YUNESKO Baş direktorunun Sosial və humanitar elmlər üzrə müavini Nada Al-Naşif Azərbaycanın tarixi İpək Yolunun ürəyi olduğunu və sərginin Bakıda keçirilməsindən məmnunluğunu bildirdi.

Daha sonra çıxış edən müsabiqənin fəxri məsləhətçisi, dünya şöhrətli azərbaycanlı fotoqraf Rza Diqqəti diqqətləri İpək Yolu ölkələrindən olan gənc fotoqrafların sərgilənən fotoşəkillərinə çəkdi.


Milli Kitabxana oxuculara onlayn xidmətlərini təklif edir\nPrezident yeni Fərman imzaladı [..] - 12 İyun 18:55\n5 bal gücündə zəlzələ baş verib ÇİNİN CƏNUB QƏRBİNDƏ [..] - 12 İyun 18:50\n24 Mart 2020 11:26 | 1 431\nKoronavirus təhlükəsi ilə əlaqədar Respublikada həyata keçirilən qabaqlayıcı tədbirlər çərçivəsində 2020-ci il martın 11-dən bilavasitə Azərbaycan Milli Kitabxanasında oxuculara xidmət müvəqqəti dayandırılıb. Lakin buna baxmayaraq Milli Kitabxana onlayn formada oxuculara kitabxana-informasiya xidmətini davam etdirir.\nSİA-nın məlumatına görə, kitabxananın onlayn xidmətlərinin fəaliyyəti əməkdaşlar tərəfindən gücləndirilib və bu barədə oxuculara məlumat verilib. Bu gün Milli Kitabxananın onlayn xidmətləri (biblioqrafik sorğu, sənədlərin sifarişi və elektron çatdırılması, virtual sərgi və metodiki xidmətləri) oxucular üçün aktivdir.\nMilli Kitabxananın istifadəçiləri onlara lazım olan resursları kitabxananın onlayn xidmətlərinə yazırlar və onların sorğusu qısa zamanda cavablandırılır. Martın 11-dən etibarən 200-ə yaxın istifadəçiyə 1000-ə yaxın resurs elektron çatdırılıb.\nHəmçinin Milli Kitabxananın virtual oxucuları hər gün elektron kitabxanaya daxil olaraq minlərlə elektron resurslardan istifadə edə bilərlər.\nİqtisadiyyat 12 İyun 11:11\nYaponiyada yaşlı əhalinin 30 faizdən çoxu koronavirusa qarşı peyvəndin ilk dozasını alıb 12 İyun 21:59


Xocalı faciəsi insanlığa qarşı törədilmiş cinayətdir - AZƏRTAC – Azərbaycan Dövlət İnformasiya Agentliyi\nAğcabədi, 26 fevral, Tahir Ağaməmmədov, AZƏRTAC\nAzərbaycan tarixinin dəhşətli və qanlı səhifələrindən olan Xocalı faciəsi təkcə Azərbaycan xalqına qarşı deyil, bütövlükdə insanlıq əleyhinə törədilmiş cinayətdir.\nAZƏRTAC-ın bölgə müxbiri xəbər verir ki, bu fikir Yeni Azərbaycan Partiyası (YAP) Laçın rayon təşkilatında Xocalı faciəsinin 29-cu ildönümü münasibətilə keçirilən onlayn video-konfransda səsləndirilib. Tədbir iştirakçıları əvvəlcə Xocalı faciəsi qurbanlarının, həmçinin Azərbaycanın müstəqilliyi və ərazi bütövlüyü uğrunda şəhid olan soydaşlarımızın xatirəsini bir dəqiqəlik sükutla yad ediblər.\nYAP rayon təşkilatının sədri İlqar İlyasov çıxış edərək, Xocalı faciəsinin baş verdiyi tarixi məqama nəzər salıb. Bildirib ki, 1992-ci ildə dövlət müstəqilliyini yenicə qazanan Azərbaycanın üzləşdiyi ərazi itkisi ilə yanaşı, əsrin ən dəhşətli faciəsindən birini yaşaması ölkəmizin yeni tarixinə qara həriflərlə yazılıb.\nDiqqətə çatdırılıb ki, Azərbaycan xalqı 200 il ərzində erməni millətçi şovinistlələrin davamlı olaraq etnik təmizləmə, soyqırımı siyasətinə məruz qalıb. Azərbaycanlılar öz tarixi torpaqlarından qovularaq qaçqın və məcburi köçkünə çevrilib, bütün bunlar ermənilər tərəfindən kütləvi qırğınlarla müşayiət olunub. Xocalı faciəsi ermənilərin həyata keçirdikləri etnik təmizləmə və soyqırımı siyasətinin tərkib hissəsidir. 1992-ci il fevralın 25-dən 26-na keçən gecə baş verən bu faciə zamanı Ermənistan silahlı qüvvələrinin mühasirəsində qalmış şəhər sakinlərindən 613-ü, o cümlədən 106 qadın, 63 uşaq və 70 qoca öldürülüb, 487 dinc sakin ağır yaralanıb, 1275 nəfər isə girov götürülüb.\nAZERTAG.AZ :Xocalı faciəsi insanlığa qarşı törədilmiş cinayətdir


ikinci el eşya alanlar Ücretsiz php Script indir film izle hd film izle aksiyon filmi izle Backlink satış karasu satılık daire shell indir md5 cracker r57 shell indir hacklink satışı Hack forumu Hack forumu PDO Kullanımı Warez Mavi orkide "Nə qədər ki, gec deyil bu işi dayandırın, yoxsa..." - Nazirdən sərt xəbərdarlıq - mia.az\nŞriftin ölçüsü / 990 dəfə oxunub\n"Nə qədər ki, gec deyil bu işi dayandırın, yoxsa..." - Nazirdən sərt xəbərdarlıq\n13 Fevral 2018 [12:18]\nBulanıq su o şəxslərə lazımdır ki, qanunsuz yolla pul qazanmaq istəyir. Nə qədər ki, gec deyil bu işi dayandırın. Yoxsa biz bu işi dayandırmaq üçün fəaliyyətə başlayacağıq".


"Bu şəhərdə"nin növbəti rəzaləti\n12:23 21 Yanvar 2020\nFransız rejissor Cek Odiarın 2015-ci ildə Kann Festivalının qalibi olmuş “Dipan” filmindəki bir epizod, demək olar ki, hər zaman üzümə təbəssüm qonanda ağlıma gələn səhnədir; Şri-Lankadakı atışmalardan canını götürüb Fransaya qaçmış yad qadın və kişi bir evdə yaşayırlar... Onlar burada da narkotik aludəçisi olan avara fransız gənclərdən qaçırlar... Lift xidmətçisi olan kişi əlində tapança dolaşan, bərkdən gülən sarışın fransız gəncləri göstərib qadına deyir:\nBu yumoristlərə 10-15 ərəb turistinin Bakıda törətdiyi (bəlkə də törətmədiyi, hansısa işbazların bilərəkdən şişirtdiyi) bəzi naqisliklərə görə böyük bir milləti təhqir etmək ixtiyarını kim verib? Bunlar bilmir ki, “ərəb” deyərək lağ etdiyi millətin bir nümayəndəsinə enən dinə görə bu gün 1,6 milyard adam hər gün diz çökür, alnını yerə qoyur? Ərəb ölkələrindən çıxmış yüzlərlə alimi, ictimai xadimi sadalamağa məncə ehtiyac yoxdur. Hansısa tur çərçivəsində Bakıya düşmüş tikinti şirkətində çalışan 5-10 burnufırtıqlı turistə görə sayı yüz milyonları keçən bir milləti təhqir etməyin adını siz qoyun!\nİradlarıma aparıcının Müşfiq Abbasovu səhnəyə çağırarkən yağdırdığı təriflər, titullar və bu təqdimata qəhrəmanımızın təvazökarlıq xətrinə belə etiraz etmədən mikrofonu götürüb danışması möhür vurur. İnanın, dünya üzrə ən prestijli ədəbiyyat mükafatı olan Nobelin təqdimatı zamanı qalib müəllifləri belə bunca pafosla şərəfləndirmirlər: “Bitib-tükənməyən, sərhəd tanımayan fantaziyası, ürəyi, zəkası nur saçan və s. və i.a”\nSözsüz, bu qrupun istedadı və bacarığı danılmazıdır. Əminəm ki, bu talant daha ciddi müstvidə təqdim olunsa biz istəyən hədəfə çatarlar. Təəssüf ki, 20 ildir eyni yerdə saymaqdan mazoxistcəsinə zövq alırlar. Tam da bu üzdən konserti bitirənə qədər canımı dişimə sıxdım. Etiraf edim, çox səhvlərim olub, amma bu günə qədər özümə ardıcıl 2 saat mütəmadi hörmətsizlik etməmişdim.


Zelenskinin inaqurasiyasında yenilik olacaq\n02-05-2019 15:32 - Anews.az - Siyasət 13\nUkraynanın yeni prezidenti Vladimir Zelenskinin yaxın 1 ay ərzində baş tutacaq inaqurasiya mərasimi üçün hazrlıqlara start verilib.\n"Qafqazinfo”nun "Ukrainskaya pravda” portalına istinadən verdiyi xəbərə görə, prezidentin qərargahının nümayəndəsi Yuri Kostyuk bildirib ki, sözügedən inaqurasiyanın dəqiq tarixi müəyyənləşdirilməsə də, bu, indiyə qədər keçirilmiş mərasimlərdən fərqli olacaq.\n"İnaqurasiyanın rəsmi proseduralarına hörmət edirik, bütün şərtlərə riayət olunacaq. Lakin mərasimdə nəsə yenilik etməyi planlaşdırırıq. Hazırlıqla bağlı sirrləri açmaq istəmirəm. Söz veririk ki, maraqlı olacaq”, - deyə o, söyləyib.\nXatırladaq ki, V. Zelenski 21 aprel prezident seçkilərində 73,23 faiz səslə qələbə qazanıb. Aprelin 30-da Ukrayna Mərkəzi Seçki Komissiyası (MSK) Zelenskini prezident seçkilərinin qalibi elan edib.\nUkraynanın yeni prezidenti Vladimir Zelenskinin yaxın 1 ay ərzində baş tutacaq inaqurasiya mərasimi üçün hazrlıqlara start verilib. "Qafqazinfo”nun "Ukrainskaya pravda” portalına istinadən verdiyi xəbərə görə, prezidentin qərargahının nümayəndəsi Yuri Kostyuk bildirib ki, sözügedən inaqurasiyanın dəqiq tarixi müəyyənləşdirilməsə də, bu, indiyə qədər keçirilmiş mərasimlərdən fərqli olacaq.\n02-05-2019 18:39 - Strateq.az - Siyasət\nV Ümumdünya Mədəniyyətlərarası Dialoq Forumu çərçivəsində Azərbaycanın Xarici İşlər naziri Elmar Məmmədyarovla İslam Əməkdaşlıq Təşkilatının (İƏT) Baş katibi Yusif bin Əhməd Əl-Osaymi arasında görüş keçirilib. E.Məmmədyarov forumun rəsmi açılışında Baş katibin çıxışına istinad edərək mədəniyyətlərarası dialoq, müasir dünyanın üzləşdiyi hədə və təhdidlər, o cümlədən islamafobiya kimi məsələlərin cavablandırılmasına dair İƏT-in yanaşması ilə bölüşdüyü üçün Baş katibə təşəkkür edib.\n“İnsanlar öldürülür, nəyə görə bunu seyr etməliyik?”\n02-05-2019 17:47 - Qafqazinfo.az - Siyasət\nSon illər İslamı terrorla əlaqələndirmək meyli var. Siz, İslamı terrorizmlə necə əlaqələndirə bilərsiniz?!Biz heç də heç vaxt siyasətçilərə əmin ola bilmərik.\nİŞİD liderinin əlindəki “Türkiyə vilayəti” dosyesinin sirri...\n02-05-2019 17:21 - Sfera.az - Siyasət\nTəbliğat məqsədi daşıyan və bu günlərdə çəkildiyi müəyyən
edilən videokadrlarda maraqlı detal var-Bağdadi əlində dosye tutub və həmin
dosyenin üzərində ərəbcə "Türkiyə vilayəti” sözləri yazılıb.

Bəs bu dosyenin sirri nədir və İŞİD lideri "Türkiyə vilayəti”
ilə hansı mesajları vermək istəyirdi?

Virtualaz.org xəbər verir ki, BBC-nin təhlükəsizlik müxbiri
Frenk Qardner Bağdadinin görüntülərinin "Əl-Qaidə”nin keçmiş lideri Üsəma bin
Ladenin videolarını xatırlatdığını deyir.\nRuslar Suriyada bir ailəni məhv etdi\n02-05-2019 16:54 - Olaylar.az - Siyasət\nXatırladaq ki, Rusiya və Bəşər Əsədin qırıcıları Hama və İdlib ətrafında kəndləri, qəsəbələri "terror yuvası" adı alında bombalayır. İndiyə qədər qırıcıların raket zərbələri nəticəsində onlarla mülki insan öldürülüb.teleqraf Maraqlı xəbərləri Olaylar.\nERMƏNİ SAXTAKARLIQLARINA İFŞA EDƏN BEYNƏLXALQ ELMİ TƏDBİR (+FOTOLAR)\n02-05-2019 12:03 - Azpress.az - Siyasət\n
Beynəlxalq konfrasda Əqli Mülkiyyət Agentliyinin İdarə Heyətinin sədri, professor Kamran İmanov, Azərbaycan Respublikasının Prezident Administrasiyasının İctimai-siyasi məsələlər şöbəsinin “Siyasi araşdırmalar və analitik təhlil” sektorunun müdiri Fuad Axundov, Rusiyalı alim və publisist, professor Oleq Kuznetsov, AMEA-nın Tarix İnstitutunun direktor müavini, tarixçi- alim Cəbi Bəhramov, Ü.Hacıbəyli adına Bakı Musiqi Akademiyasının elmi-tədqiqat laboratoriyasının müdiri, sənətşünaslıq üzrə fəlsəfə doktoru, dosent Nuridə İsmayılzadə, AMEA-nın Dilçilik İnstitutun “Qədim dillər və mədəniyyətlər şöbəsinin” müdiri İlhami Cəfərsoy, AMEA-nın Folklor İnstitutunun aparıcı elmi işçisi İslam Sadıq, BDU-nun “Arxeologiya və etnoqrafiya” kafedrasının dosenti Kərəm Məmmədov, Ü.Hacıbəyli adına Bakı Musiqi Akademiyasının dosenti, elmi-tədqiqat laboratoriyasının aparıcı elmi Ariz Abduləliyev, Ü.Hacıbəyli adına Bakı Musiqi Akademiyası elmi-tədqiqat laboratoriyasının elmi işçisi Rauf Bəhmənli, Əqli Mülkiyyət Agentliyinin eksperti Elşad Əlili, BDU-nun “Asiya və Afrika ölkələri” kafedrasının dosenti Atamoğlan Məmmədli, ali məktəb rektorları, pedaqoqlar, aparıcı media təmsilçiləri, ziyalılar iştirak etmişlər.\n"DİM-in fəaliyyətində ictimai birliklərin nümayəndələrinin iştirakı vacibdir"\n02-05-2019 12:00 - Mia.az - Siyasət\nTrend-in məlumatına görə, bunu Dövlət İmtahan Mərkəzinin (DİM) Direktorlar Şurasının sədri Məleykə Abbaszadə Azərbaycan Valideyn-Müəllim Assosiasiyası İctimai Birliyi, Ailələrin İnkişafı üzrə Maarifləndirmə İctimai Birliyinin sədrləri ilə görüşündə deyib. Dövlət İmtahan Mərkəzinin əməkdaşları Ailələrin İnkişafı üzrə Maarifləndirmə İctimai Birliyi ilə imtahan öncəsi stresin idarə olunması, abituriyentlərin və onların valideynlərinin imtahana psixoloji hazırlığı və digər məsələlərlə bağlı keçirilən təlimlərdə iştirak edəcək və öz təcrübəsini bölüşəcək.\nMövqelərimiz müxtəlif istiqamətlərində atəşə tutuldu\n02-05-2019 09:51 - Aktual.az - Siyasət\nMüdafiə Nazirliyinin Mətbuat xidmətindən Aktual.az-a verilən məlumata görə, Ermənistan Respublikası Noyemberyan rayonu ərazisindəki adsız yüksəkliklərdə yerləşən mövqelərdən Qazax rayonunun Kəmərli kəndində, Krasnoselsk rayonu ərazisindəki adsız yüksəkliklərdə yerləşən mövqelərdən Gədəbəy rayonunun Zamanlı kəndində və adsız yüksəkliklərdə yerləşən Azərbaycan Ordusunun mövqeləri atəşə tutulub.\nXərçəng xəstələri üçün menyu - İSRAİL METODU\n02-05-2019 23:45 - Anews.az - Hadisə\nYüngül səhər yeməyi - kəsmik, qarabaşaq sıyığı, giləmeyvələr, bitki çayı, 2 portağal və 1 limonun şirəsiSaat 11-12 arası: Alma şirəsi, tərəvəz şorbası, yüngül meyvə saları, 1 yumurta. Saat 16:00- suda bişmiş balıq və ya mal əti, çiy tərəvəzlərdən salat, yoqurtSaat 19:00-20: 00 - süd məhsulları - qatıq, kefir, ayran, bitki yağında (zeytun) tərəvəz salatı, qoz, suda bişmiş balıq və ya çolpa.\nBağlı qalmış 34 cinayətin üstü açıldı\n02-05-2019 19:30 - Anews.az - Hadisə\n02-05-2019 16:14 - Anews.az - İKT\nBiG.AZ xəbər verir ki, hazırda "Instagram” sosial şəbəkəsində problem yaranıb. Üstəlik nasazlıq səbəbindən aktiv profillərdə məlumat paylaşmaq, axtarış etmək və ümumiyyətlə, şəbəkədən istifadə iflic hala düşüb.\nDağıstanda nazir həbs olundu\n02-05-2019 15:03 - Anews.az - Hadisə\nDağıstanın Mahaçqala şəhərinin Kirov rayonu məhkəməsi iqtisadiyyat naziri Osman Xasbulatovun həbsi barədə qərar çıxarıb. Modern.az Rusiya KİV-nə istinadən xəbər verir ki, o çoxfunksional ticarət mərkəzinin tikintisi zamanı 20 milyon rubldan artıq vəsaiti mənimsəyib.\n02-05-2019 14:17 - Anews.az - Siyasət\n02-05-2019 14:12 - Anews.az - Hadisə\nAnews.az xəbər verir ki, Daxili İşlər Nazirliyinin (DİN) mətbuat xidmətinin rəis müavini Orxan Mansurzadə Modern.az-a bildirib ki, hüquq-mühafizə orqanları əməkdaşlarının keçirdikləri əməliyyat-axtarış tədbirləri nəticəsində hadisəni törədən şəxs saxlanılıb:"Bu, həmin ərazidə kirayədə yaşayan Sənan Kərimov adlı şəxsdir. O.Mansurzadə qeyd edib ki, hadisə zamanı 9 nəqliyyat vasitəsi zərər görüb:"Nəqliyyat vasitələrinə dəymiş zərər müəyyən edildikdən və araşdırmalar başa çatdıqdan sonra məsələyə hüquqi qiymət veriləcək”.\n02-05-2019 11:28 - Anews.az - Hadisə\nAilə, Qadın və Uşaq Problemləri üzrə Dövlət Komitəsində (AQUPDK) anası tərəfindən döyüldüyü deyilən uşaqla bağlı araşdırmalara başlanılıb. O bildirib ki, hadisə ilə bağlı AQUPDK-ya müraciət olunub: "Mayın 1-də Bakı şəhəri ərazisində 9 yaşlı uşağın valideyni tərəfindən döyülməsi ilə bağlı bizə müraciət olunub.\n02-05-2019 10:26 - Anews.az - Siyasət\nTayland kralı Maha Vajiralongkorn (Onuncu Rama) öz mühafizəsinin rəisi olan qadın generalla evlənib. Yerli Banqkok Post qəzetinin mayın 1-də yaydığı xəbərə görə, general Suthida Vajiralongkorn artıq "keçmiş mühafizə başçısıdır”, çünki bundan sonra titulu təbii olaraq kraliça olacaq.


Müəllimlərə dövlət qulluqçusu statusu verilə bilər.\n2021, 23 Sentyabr, Cümə axşamı, Bakı vaxtı 19:24\nBu barədə Təhsil naziri Misir Mərdanov bildirib.\nMasallı rayonunda keçirilən regional elmi-praktik konfransda çıxış edən M. Mərdanov deyib ki, yaxın günlərdə Azərbaycan müəllimi özünün layiqli qiymətini alacaq:\n«Çox güman ki, müəllimlərə dövlət qulluqçusu statusu da veriləcək».\nNazir çıxışında bildirib ki, hazırda respublika üzrə qəzalı vəziyyətdə olan 525 məktəbin hamısı 2013-cü ilə kimi təmir olunacaq və müasir tələblər səviyyəyə çatdırılacaq.


İkinci ayə: "əl-Həmdu lillahi Rəbbil-aləmin"\nMilli.Az islam.az-a istinadən bildirir ki, Qədim Yunansıtanda on iki mindən çox tanrıya pərəstiş olunurdu. Yağış, Günəş, dəniz, əkinçilik, müharibə, sevgi, axirət, od, heyvandarlıq, incəsənət və sairə sahələrin hər birini bir və ya bir neçə tanrı idarə edirdi. Onların içindən on iki tanrı aparıcı sayılır və Olimp adlı dağda yaşayırdı. Baş tanrı Zevs onlara rəhbərlik edirdi. Olimpin sakinləri bunlardan ibarət idi: Zevs (baş tanrı), Hera (Zevsin arvadı, evlənmək ilahəsi), Afina (zəka, istedad və incəsənət ilahəsi), Artemis (Ay tanrısı), Afrodita (gözəllik və eşq ilahəsi), Demetra (əkinçilik ilahəsi), Apollon (işıq tanrısı), Hermes (yağış tanrısı), Ares (müharibə tanrısı), Hefest (od və dəmirçilik tanrısı), Poseydon (dəniz tanrısı) və Hestiya (ailə, sənətkarlıq və elm ilahəsi).\nQədim Romanın tanrılar aləmi bundan daha zəngin idi. Hətta onları iki qrupa bölürdülər: ailəvi (hamıya aid olan) tanrılar və hökumət tanrıları (hakimiyyətə qulluq edən qüvvələr). Sayı otuz mini ötüb-keçən bu böyük "tanrılar ordusu"nda kimə istəsən rast gəlmək olardı: əkinçilik, mətbəx, qida anbarı, od, meyvə, meşə, şəhər darvazası tanrıları və s.\nRomalılar qədim yunanların tanrılarını mənimsəyərək, adlarını dəyişdirdilər və cüzi dəyişikliklə öz tanrılarına çevirdilər. Belə ki, yunanların Zevsi artıq Yupiterə çevrildi. Minerva (Afina), Yunona (Hera), Mars (Ares), Neptun (Poseydon), Merkuri (Hermes), Venera (Afrodita), Diana (Artemis), Pluton (Aid, yeraltı aləmin tanrısı), Saturn (Kronos) və s. aparıcı tanrılar hesab edilirdı. Bunların üçü daha əhəmiyyətli və güclü sayılır, "üçlüyü" təşkil edirdi: Yupiter, Yunona və Minerva (Təfsiri-nümunə, 1-ci cild, səh. 33; M.Abadani. Dünya dinləri və məzhəbləri tarixi, 1-ci cild, səh. 120-121).\nAllah-Taala "Fatihə" surəsinin ikinci ayəsi ilə bütün batil əqidələrin üzərindən xətt çəkdi. "Əl-Həmdu lillahi Rəbbil-aləmin" ayəsi bizə qətiyyətlə bunu bəyan edir ki, məhdud qüdrətə malik olan tanrılara, rəbbün-növlərə inanmaq kökündən yanlış əqidədir. Bütün kainatın vahid Rəbbi vardır. Bu vahid qüvvə bütün aləmləri idarə edir. "Rəbbül-aləmin" adlı qüvvənin nüfuz dairəsi bir sahə ilə məhdudlaşmır. Amma insanlar cahillik üzündən elə güman etmişlər ki, vahid qüvvə bu qədər işin öhdəsindən gələ bilməz. Əslində isə tək olan Allah hər şeyə qadirdir və heç nə ilə məhdudlaşmaz.\nQuranın digər ayələrində də Allahın sifətləri açıqlanır. Bütün qondarma tanrılardan daha üstün olan vahid qüvvənin ehtiyacsız, ən qüdrətli, ən elmli, ən hikmətli, hər şeyi görən, eşidən və bilən, ruzi verən, bağışlayan, rəhmli, eyni zamanda zalımlara qarşı sərt olduğu bildirilir. Quranın ilk surəsi olan "Fatihə"dən başlayaraq, son surələri olan "İxlas", "Fələq" və "Nas" surələrinə kimi hər yerdə Allahın xüsusiyyətləri bəyan edilir. Bununla da Quranı oxuyan kəsdə Allah haqqında ətraflı və bütöv təsəvvür formalaşır.\nXəbərin orijinal ünvanı: https://news.milli.az/interest/793724.html


EKVİTA-nın icraçısı olduğu layihənin yekun konfransı keçirilib - FOTOLAR | marja.az\nEKVİTA-nın icraçısı olduğu layihənin yekun konfransı keçirilib - FOTOLAR\n(®) EKVİTA-nın icraçısı olduğu Aİ tərəfindən maliyyələşdirilən “İxrac strategiyasının hazırlanmasında və onun həyata keçirilməsində Azərbaycan hökumətinə dəstək” layihəsinin yekun konfransı\n5 may 2022-ci il tarixində AZPOMO-nun binasında Avropa İttifaqı tərəfindən maliyyələşdirilən “İxrac strategiyasının hazırlanmasında və onun həyata keçirilməsində Azərbaycan hökumətinə dəstək”layihəsin in yekun konfransı keçirilib.\nLayihənin məqsədi Covid-19-un mənfi iqtisadi təsirinin azaldılmasına kömək edəcək qeyri-neft ixracının inkişafı vasitəsilə rəqabət qabiliyyətinin artırılması və ixrac imkanlarının genişləndirilməsi üçün Azərbaycan Hökumətinə dəstək olmaq idi. Layihənin büdcəsi 1 milyon Avro və layihənin müddəti 18 ay idi. Aİ tərəfindən maliyyələşdirilən bu layihə 2020-ci ilin noyabrında başlayıb və Yunanıstanın PLANET S.A konsaltinq şirkəti tərəfindən həyata keçirilib və yerli olaraq EKVITA tərəfindən dəstəklənib.\nLayihə tərəfindən göstərilən dəstək aşağıdakılara yönəldilmişdir:\nMilli ixrac siyasəti və strategiyalarının həyata keçirilməsinin koordinasiyası, izlənilməsi və hesabatların verilməsi üçün effektiv sistemin yaradılması; AZPROMO-nun xidmətlərin göstərilməsi potensialının artırılması və onun strateji məqsədlərinin qlobal ticarətin təşviqi təşkilatlarının ən yaxşı təcrübələri ilə uyğunlaşdırılması; Keyfiyyətin qlobal şəkildə tanınması və ixrac məhsullarının qəbulu üçün əsas olan Azərbaycanın keyfiyyət infrastruktur sisteminin beynəlxalq uyğunlaşdırılmasının təkmilləşdirilməsi\nLayihənin əsas nəticələri və nəticələri bunlardır:\n-Milli İxrac Strategiyasının, o cümlədən hüquqi struktur və inzibati səviyyədə Sektor Strategiyalarının işlənib hazırlanması və həyata keçirilməsi üçün AZPROMO-ya geniş dəstək və potensialın artırılması.\n- Xüsusilə yeni və potensial KOB ixracatçılarına yönəlmiş ixraca hazırlığın qiymətləndirilməsinin hazırlanması və elektron ixrac biznesinin qurulmasında KOB-lara məsləhət və təlimlərin verilməsi.\n-Keyfiyyətin qlobal şəkildə tanınması və ixrac məhsullarının qəbulu üçün əsas olan Azərbaycanın keyfiyyət infrastruktur sisteminin beynəlxalq uyğunlaşdırılmasının təkmilləşdirilməsi.\nLayihənin icrası zamanı 250-dən çox Dövlət Qulluğu və Biznes sektorunun nümayəndəsi İxrac Ticarəti və Keyfiyyətli İnfrastruktur ilə bağlı mövzularda məlumat, praktiki bilik və bacarıqların ötürülməsi və təlimlər almışlar.\nLayihənin bütün tərəfdaşları bütün fəaliyyətləri koordinasiya edən və layihənin uğuruna töhfə verən Avropa İttifaqı Nümayəndəliyinin davamlı dəstəyi və köməyindən böyük fayda əldə etdilər.\nLayihənin benefisiarları, Aİİ və məsləhətçi arasında səmərəli əməkdaşlıq, müsbət iş atmosferi ilə yadda qalan layihə müddətində qurulan güclü əlaqələr sayəsində gələcəkdə də davam edəcəkdir.\nBu nəşrin məzmunu AB-nin fikrini mütləq şəkildə əks etdirmir.


Xarakter analizi | Düşüncə Jurnalı\nÖzünə qapalı və həssas: Özünüzlə və ətrafınızla bağlı düşüncələrə ətrafınızdakı insanlardan daha çox bağlısınız. Boş söhbətlər etməkdənsə, tək qalmağa üstünlük verirsiniz. Amma yaxın dostlarınızla münasibətləriniz o qədər güclüdür ki, bu da sizə lazım olan gücü verir. Yenə də tək qalmaqdan heç vaxt bezmirsiniz.\nAzadlığa canatan və ənənələrə qarşı çıxan-Özünüzü inkişaf etdirməyi təmin edəcək azad və heç kimə bağlı olmayan həyat axtarırsnız. Xobbilərinizdə ya da işinizdə sizi müvəffəqiyyətə aparan bacarığa sahibsiniz. Müstəqilliyinizə olan düşkünlüyünüz bəzən sizin gözlənilənin əksini etməyinizə səbəb olur. Öz fikirlərinizə daha çox üstünlük verirsiniz, nəinki başqalarının.\nDinamik və aktiv-Maraqlı və müxtəlif işlərə başlamaq üçün riskə gedə bilirsiniz. Təkrarlanan həyat sizi təsirsiz hala salır. Ən çox sevdiyiniz şey bütün hadisələrdə baş rolda olmaqdır. Əslində hadisələri başladan adam da elə siz özünüzsünüz.\nÖz ayaqlarının üstündə dura bilən-İnsanlar sizə hörmət edir, çünki hər kəs sizdən dəstək alır. Siz də insanlara güvən verirsiniz. Çox istiqanlı birisiniz. Şablon və şişirdilmiş hər şeydən uzaq gəzirsiniz. Modaya da bağlı deyilsiniz. Əksinə, sizin üçün geyim sadə və rahat olmalıdır.\nProfessional və özünü tanıyan: Həyatdan nəsə gözləməkdənsə yaradıcı olmağı seçirsiniz. Problemlərinizi qarışıq olmayan üsullarla həll edirsiniz. Gündəlik həyatınızda həqiqi olmağı seçirsiniz. İşinizdə hər kəs sizi məsuliyyətli biri kimi tanıyır. Sizin özünüzə olan güvəniniz sayəsində ətrafınızdakılar da sizdən güc alır. İstədiyinizi edənə qədər dinclik tapmırsınız.\nSülhsevər və tədbirli: Sizinlə münasibət qurmaq çox asandır. Öz şəxsi həyatınıza və azadlığınıza düşkün olduğunuz üçün dostlarınızı çox da bezdirmisiniz. Bəzən düşünmək və ya öz-özünüzə əylənmək üçün hər şeydən uzaqlaşıb tək qalmaq istəyirsiniz. Buna görə də qaça biləcəyiniz gözəl məkanların harada olduğunu bilirsiniz. Amma siz təklik düşkünü bir insan da deyilsiniz. Sadəcə həyatın sizə verdiklərini təqdir edən, dünyayla barışıq bir insansınız.\nDiqqətsiz və şən: Azad həyatı sevirsiniz. “Dünyaya bir dəfə gəlirik” qanunundan yola çıxaraq istədiyiniz kimi yaşayırsınız. Çox maraqlı və hər yeni şeyi yoxlamaq istəyən insansınız. Sürpriz hazırlamaq və sürprizlərlə qarşılaşmağı çox sevirsiniz.\nRomantik və xəyalpərəst: Çox romantik insansınız. Hadisələrin reallığını görmək istəmirsiniz. Sizin üçün duyğularınız daha əhəmiyyətlidir. Həmçinin həyatda xəyalları müdafiə edirsiniz.\nAnalitik və etibarlı: Sizin həyatınızda mədəniyyətin böyük yeri var. Yenə də siz zərif duyğularınızı kənar təsirlərdən qoruyursunuz. Sizin üçün zərif və mədəni bir həyata sahib olmaq çox daha əhəmiyyətlidir.